Stojke progovorio o povratku u Partizan! - Sportske.net\nStojke progovorio o povratku u Partizan!\nSrpski reprezentativni golman se poslednjih dana najavljuje kao jedno od potencijalnih pojačanja Partizana, a popularni Stojke je u nedelju otkrio koliko je to realno.\nDefinitivno - Veljković neće ostati u Totenhemu, zvali ga "večiti"Ivan Ivanov odabrao?Grbić traži blažu kaznu za isključenje u JagodiniPeh za pehom - Nova povreda u Partizanu!Partizan - ONI odlaze na polusezoni!\nPartizanu su brojna pojačanja neophodna ove zime, to je svima jasno, a tokom nedelje na izmaku se dosta spekulisalo o mogućem povratku Vladimira Stojkovića na gol kluba iz Humske.\nAktuelni čuvari mreže crno-belih se, baš kao i kompletna odbrambena linija tima nisu proslavili ove jeseni, a angažovanje Stojkovića je trebalo da bude najvažniji potez u ''izgradnji'' mnogo čvršćeg bedema pred golom Partizana.\nMeđutim, reprezentativni čuvar mreže se danas tim povodom oglasio u izjavi ''Informeru'', i pritom otkrio da su šanse crno-belih da ga na zimu angažuju - gotovo zanemarljive.\nIpak, on je počastvovan zbog lepih reči koje o njemu stižu iz Humske i dodaje da će se verovatno videti sa novim sportskim direktorom Ivicom Ilievim.\n''Da se ja pitam, da nemam nikakve druge prepreke, danas bih se vratio u Partizan! To je klub koji volim, tu se osećam kao kod kuće. Nažalost, problem je što imam važeći ugovor i mislim da je u ovom trenutku nemoguća misija da se vratim'', poručio je Stojković.\nPrema tome, u Partizanu će morati da se okrenu nekim drugim rešenjima kako bi pojačali konkurenciju na golu.


''Lavovi'' protiv Hrvata u Splitu - Agencija Media sport\n”Lavovi” protiv Hrvata u Splitu\nMuška rukometna reprezentacija Crne Gore igraće večeras u Splitu, u prijateljskom meču, sa Hrvatskom.\nOvo je “test” meč za našu rukometnu reprezentaciju pred Evropsko prvesntvo koje se održava u Hrvatskoj.\nSelektor Dragan Đukić ranije je istakao da se nada plasmanu u drugi krug Evropskog prvenstva u Hrvatskoj, iako su male šanse da se do šampionata oporavi naš najbolji igrač Vuko Borozan, kao i pivotmen Nemanja Grbović. Do prve utakmice sa Njemačkom ostalo je 8 dana, pa i da se oporavi, pitanje je u kakvom bi fizičkom stanju bio bombarder Vardara.\nCrna Gora će prvi meč na Evropskom prvenstvu odigrati 13. januara protiv Njemačke, dva dana kasnije slijedi duel sa Makedonijom i za kraj grupne faze 17. januara okršaj sa Slovenijom Veselina Vujovića.\nTags: Crna Gora, Evropsko prvenstvo, Hrvatska, Prijateljski meč, Rukomet\nPrevious (VIDEO) Teodosić obnovio povredu stopala: ”Gromovnici” pregazili Kliperse\nNext “Razjareni bik i neželjeno dijete jugoslovenskog fudbala”: Priča o Siniši Mihajloviću


Vesti online / Sport / Tenis / Pike vrbovao Đokovića, u Barseloni gnevni\nSvetski i evropski šampion je lider kompanije "Kosmos", kojoj su data prava za promene Dejvis kupa. Ideja je da se tenisko reprezentativno takmičenje održava u formi turnira tokom novembra, umesto tokom sezone kao do sada.\nITF je dozvolio Pikeovoj kompaniji da menja 118 godina dugu tradiciju, ali je potrebna podrška najjačih svetskih imena.\nSunarodnik Rafael Nada je prihvatio, međutim potrebno je usaglastiti se i sa pobednikom Šangaja Novakom Đokovićem, drugim reketom sveta.\nIz uprave katalonskog kluba se navodi kako bi Pike trebalo više da se okrene terenu nego biznisu, kako navodi "AS"\n"Barselona misli da Pike više misli o kompaniji nego o onome šta se dešava na terenu. Klub je veoma ljut zato što je prešao više od 20.000 kilometara da bi došao do Šangaja kako bi ubedio tenisere koji nisu mnogo zainteresovani za ovaj projekat", piše "AS".\nTENIS Pike: Nadal će igrati Dejvis kup, dogovorićemo se sa Đokovićem


Beč - Drvene montažne stepenice - Drvo-obrada\nDrvene montažne stepenice predstavljaju jedan od kompleksnijih stolarskih proizvoda u domenu unutrašnjeg uređenja. Jer iza svakih stepenica stoji čitav niz detalja koje je potrebno iskontrolisati, počevši od nosivosti, stabilnosti, načina vezivanja, dugotrajnosti, estetskog završetka itd...\nNaš poslednji projekat odlikuje se izradom trojih montažnih stepenica, gdje je za materijal korišćen lamelirani hrast, debljine 42mm. Stepenice su rađene u kombinaciji bijelo-hrast, sa poliuretanskom zaštitom.\nTakođe, tačka nosivosti i "linija kretanja" (eng. "going") su rasporedjeni tako da svako gazište ima odredjenu promjenu ugla u odnosu na prethodno. Stepenice su projektovani softverski, a izvedba je bila na četvoroosnom CNC Biesse Roveru.


Lavrov: Traženje Assadove ostavke blokira borbu protiv DEAŠ-a\nNaslovnica Centralna Azija Rusija Lavrov: Traženje Assadove ostavke blokira borbu protiv DEAŠ-a\nRusija, Šam – Ministar vanjskih poslova Rusije Sergej Lavrov izjavio je da zahtjev sirijskom predsjedniku Basharu Al-Assadu da podnese ostavku, blokira borbu protiv terorističke organizacije DEAŠ u Siriji.\nLavrov se povodom početka nove školske i akademske godine obratio učenicima i studentima na Univerzitetu za međunarodne odnose u Moskvi.\nOn je govorio o brobi protiv terorističke organizacije DEAŠ te je rekao kako nesporazumi u međunarodnoj javnosti kada je u pitanju DEAŠ mogu dovesti do jačanja terorizma.\nLavrov smatra da traženje ostavke sirijskog predsjednika Bashara Al-Assada predstavlja najveću blokadu kada je u pitanju borba protiv DEAŠ-a, te dodaje da međunarodni akteri trebaju združiti svoje snege i koncentrisati se samo na borbu protiv terorizma.\nNaglasio je kako promjene u sastavima vlada u Iraku i Libiji nisu riješile probleme u regiji, naprotiv.\nŠef ruske diplomatije osvrnuo se i na krizu u Ukrajini te poručio da je za pronalazak rješenja kao i za jačanje dijaloga strana potpisnica Sporazuma iz Minska, Rusija predložila sastanak u formatu “Normandijske četvorke”.


Foto: BosnianGlasAmerike / youtube\nNjegova uloga će, kako se navodi, biti izrada preporuka Evropskog parlamenta Savetu i Komisiji sa ciljem otvaranja pretpristupnih pregovora sa Severnom Makedonijom i Albanijom, i davanje novog zamaha procesu proširenja, saopšteno je u sredu u Strazburu.\n- Jedna od glavnih tema i izazova kojima će se se Picula baviti u ovom izveštaju biće pronalaženje konsenzusa u Savetu, a u pogledu procesa širenja na zemlje zapadnog Balkana - najavljeno je u saopštenju.\nDodaje se da je cilj Izveštaja i analizirati i odgovoriti na nove predloge za reformu politike proširenja.\n- Rasprave o reformi ne smeju zaustaviti proces. Zemlje treba da budu ocenjene individualno, na osnovu individualnih zasluga i postignuća. Crna Gora je, na primer, predvodnik tog procesa i očekujem da se ostvareni rezultati i uloženi napori priznaju, te zatvore pretpristupni pregovori tokom ovog mandata - rekao je Picula.\nOn je naveo da će u saradnji sa svim zemljama Zapadnog Balkana i EU institucijama, ponuditi set konkretnih preporuka koje će omogućiti uklanjanje blokada i konačno otvaranje pregovora sa Severnom Makedonijom i Albanijom, već u Zagrebu.\n- Takođe, cilj je davanje novog zamaha procesu proširenja u ovom mandatu EU institucija - rekao je on.\n"IMENOVAĆE GA BOREL" Šta do sada znamo o novom SPECIJALNOM POSREDNIKU EU u dijalogu Beograda i Prištine\nPicula je ocenio da je francuski predsednik Emanuel Makron učinio grešku kada je blokiranjem otvaranja pregovora za Severnu Makedoniju i Albaniju uspeo nešto što nije planirao - vratio je pitanje proširenja u fokus rasprave na evropski nivo.\n- Najbolje se to videlo u današnjem govoru nove predsednice Fon der Lajen koja je u svom obraćanju jasno poručila da vrata EU ostaju otvorena i tu temu istakla odmah na početku svog govora - poručio je Picula.


Vi ste ovdje:Home»Extra»Proglašeni pobjednici „Open asocijacija“: Filmskim znanjem do tableta i telefona\nKompanija m:tel je početkom oktobra organizovala novo izdanje online igre „Open asocijacije“, a sada su objavljena i imena pobjednika. Vladan Cvjetković je najbrže otkrio 20 Open Pickbox sadržaja skrivenih na zagonetnoj fotografiji i na taj način postao vlasnik tablet uređaja. Drugo mjesto i novi smartfon osvojila je Ana Stanković, dok je treći najbrži takmičar bila Sanja Miljević, koja je nagrađena novim fiksnim telefonom. Naši igrači su imali na raspolaganju rok od dva mjeseca da otkriju nazive skrivenih igranih, dokumentarnih ili crtanih filmova, odnosno serija, ali su ovo troje takmičara bili i brži.\nS obzirom na veliko interesovanje i vrlo pozitivne reakcije koje je novi format „Open asocijacija“ izazvao, kompanija m:tel je odlučila da već ovog mjeseca pokrene sljedeći ciklus igre. Kao i dosadašnja izdanja, nove „Open asocijacije“ je moguće igrati putem bloga kompanije m:tel, gdje postoji poseban odjeljak za ovo zanimljivo takmičenje. Od takmičara se ponovo traži da, na osnovu predmeta i likova uklopljenih u jednu fotografiju, prepoznaju 20 sadržaja iz m:tel-ove Open Pickbox ponude.\nOpen Pickbox je format televizije 21. vijeka, koji gledaocima dozvoljava da omiljene filmove i serije gledaju kada god to požele, bez reklama i u udobnosti svog doma. Koristeći prednosti savremene tehnologije, gledalac može i da sadržaje pauzira ili ih premotava, ne propuštajući tako nijedan zanimljiv kadar.\nU Open Pickbox ponudi se trenutno nalazi preko 2.500 časova filmskog i serijskog programa, koji se kreću od igranih klasika, preko animiranih filmova, pa sve do svjetskih hit serija. Ovo bogatstvo sadržaja znatno otežava posao igračima „Open asocijacija“, ali oni već danas mogu da posjete Open Pickbox odjeljak na zvaničnoj m:tel stranici i potraže ideje za odgovore, ali i film po svom ukusu.


Vašington se bori protiv onih koji se bore protiv DAEŠ-a - Sputnjik Srbija\n17:24 02 Mart 2021\n10:15 29.12.2015 (osveženo 10:27 29.12.2015) Preuzmite kraći link\nPrema njegovom mišljenju, oružje i tehniku teroristi DAEŠ-a dobijaju iz zemalja Bliskog istoka, s kojima blisko sarađuju velike američke naftne kompanije.\n„Gde je izvor naoružanja DAEŠ-a? DAEŠ, kao i druge antivladine terorističke organizacije u Siriji dobijaju oružje od Ujedinjenih Arapskih Emirata, Saudijske Arabije, Bahreina i Katara. Ove zemlje su apsolutne monarhije, koje podržavaju Ekson mobajl (američka naftna kompanija, najveća privatna naftna kompanija na svetu) i druge uticajne američke naftne korporacije“, rekao je stručnjak za Sputnjik.\nMaupin smatra da se prisustvo američkog naoružanja u redovima terorista može objasniti time što njegove isporuke idu direktno preko Saudijske Arabije.\nBez obzira na odsustvo velike armije, Saudijska Arabija ima četvrti po iznosu u svetu vojni budžet i kupuje oružje isključivo od SAD.\nKao dokaz za svoje tvrdnje analitičar navodi primer najvećeg posla u prodaji oružja koji su zaključili Vašington i Rijad za sumu od 60,5 milijardi dolara.\nOn takođe navodi da se na teritoriji Saudijske Arabije i Katara proizvodi velika količina medijskog sadržaja koji popularizuje delatnost DAEŠ-a. Maupin skreće pažnju i na to da drugi saveznik Vašingtona, članica NATO-a Turska, kupuje naftu od terorista i ne sprečava teroristima iz celog sveta da se slivaju u Siriju.\n„Čudno, ali Vašington nije ni prstom mrdnuo da to okonča“, naglašava on.\nNovinar upoređuje magnate Vol strita koji podržavaju teroriste i američke finansijske elite koje su podržavale Hitlera sredinom 20. veka.\nPrema mišljenju Maupina, bez obzira na želju većine zemalja da unište pretnju islamističkog terorizma, vlasti SAD ometaju snage koje se suprotstavljaju teroristima.\n„Uništavanje DAEŠ-a je nešto s čim se slažu ljudi u Sjedinjenim Američkim Državama, u Rusiji, u Kini, u Iranu, u Venecueli, praktično u svakoj zemlji na svetu. Bez obzira na to američki lideri se prema ovoj pretnji ne odnose ozbiljno. Vašington aktivno nastavlja da ometa snage koje se na bojnom polju bore protiv terorista. Ovakvu politiku diktira finansijska oligarhija koja nije lojalna ni SAD, ni građanima te zemlje, ni svetskom poretku“, zaključuje autor članka.\ntrgovina naftom, borba protiv terorizma, DAEŠ, Bliski istok, Saudijska Arabija


Srbiju volimo - U Narodnom pozorištu premijera predstave o Arčibaldu Rajsu\nU Narodnom pozorištu premijera predstave o Arčibaldu Rajsu\nPredstava "Arčibald Rajs" po dramskom tekstu prvaka Drame Narodnog pozorišta Ljubivoja Tadića koji je i reditelj i igra u naslovnoj ulozi, biće premijerno izvedena u četvrtak, 7. maja, na sceni "Raša Plaović" Narodnog pozorišta.\nNa današnjoj konferenciji za novinare v. d upravnik nacionalnog teatra Dejan Savić rekao je da je predstava prvaka Tadića, koji se skoro dve decenije bavi istraživanjem dela najvećeg prijatelja koga je Srbija imala u 20. veku, imala premijeru prošle godine u februaru povodom obeležavanja Dana državnosti.\n- Narodno pozorište nastavlja sa tradicijom okrenutosti istoriji svog naroda. U tom duhu je i nova premijera drame o Rajsu, njegovim tekstovima na koje toliko volimo da se pozivamo i koji su toliko tačni, iz glave čoveka koji nije sa ovog podneblja ali odlično podcrtava neke stvari kojih mi nismo svesni ili ih namerno guramo pod tepih - rekao je Savić.\nPoštovana i voljena u Srbiji od samog dolaska u zemlju posle venčanja sa knezom Milanom Obrenovićem, nesebična dobrotvorka, kulturna poslenica koja je podržavala ženske škole i podsticala emancipaciju žena, požrtvovana vladarka koja nije štedela ni snagu ni novac da pomogne srpskim ranjenicima u ratovima tokom tri decenije srpske državnosti – ...


Dobra knjiga - Akademija noćnih mora 1: Lovci na čudovišta - Fantastika, horor -\nČarli Bendžamin se pomalo razlikuje od ostale dece! Kada on spava, čudovišta se bude, otvaraju se portali Nizosveta iz kojih kuljaju monstrumi stvoreni da pojedu decu. Srećom, postoji pravo mesto za Čarlija – Akademija noćnih mora. Sagrađena od olupina brodova smeštenih u granama najneverovatnije tvrđave na drvetu, Akademija obučava ljude da koriste svoje jedinstvene talente kako bi se borili protiv čudovišta koja jurišaju kada se svetla pogase. Na opšte iznenađenje, Čarli je daleko moćniji nego što je iko mogao i da zamisli. Polažući prijemni ispit on otvara portal u samo srce Nizosveta, gde izvorno zlo kuje zaveru da uništi Zemlju. Njemu će biti potrebna sva mudrost koju poseduje – i pomoć njegovih novih prijatelja – da spase i sebe i svoju porodicu i sve nas, pa da ove loše momke pošalje na spavanje jednom zauvek.


Svečano otvaranje Narodnog muzeja u Beogradu pod sloganom „Da li se prepoznajemo“, upriličeno je sinoć na Trgu republike, te je nakon 15 godina rekonstruisana zgrada konačno otvorila vrata mnogobrojnim posetiocima.\nSvečanom otvaranju prisustvovali su državni zvaničnici, različite ličnosti iz sfere umetnosti i kulture, kao i mnogobrojna publika. Ceremonija otvaranja je počela video-spotom u kome baletski igrač Sergej Kolinjin igra u Atrijumu Narodnog muzeja. Takođe je izveden i multimedijalni program, a hor Kolibri je izveo himnu Srbije „Bože pravde“.\nBez obzira na kišu koja je padala, mnogobrojna publika se okupila ispred zgrade Narodnog muzeja, te je uživala u projekciji na prednjoj fasadi zdanja, gde su građani mogli da vide autore i njihova dela koja su izložena. To je bio i prvi video spektakl ovakve vrste u našoj državi.\nDirektorka Narodnog muzeja Bojana Borić Brešković je na svećanosti izjavila da je Muzej od svog osnivanja svedok istorije koji je delio sudbinu naroda. Ona je rekla da je danšnjom svečanošću obeležen sveukupan zamah poduhvata, koji se dešava jednom u našim životima.\nUlaz u Narodni muzej će 30. juna i 1. jula biti besplatan, a radiće od 10 do 22 sata, dok 3. jula počinje uobičajeno radno vreme.


MehFest 2019 sa više od 200 učesnika - Dan u Beogradu\nNaslovna » Izlasci » Festivali » MehFest 2019 sa više od 200 učesnika\nMeÄ‘unarodni festival harmonike - MehFest\nAh Neša 2. april 2019. Festivali Postavite komentar\nOvogodišnji festival okupiće više od dve stotine aktivnih učesnika, a očekuje se oko 4000 posetilaca.\nNa MehFest-u će biti organizovani koncerti, takmičenja u više kategorija, muzičke radionice. Zainteresovani mogu da prisustvuju masterklasu i da isprate promociju knjige dr Ljubomira Lukića „Konstrukcija i akustika savremene koncertne harmonike“.\nZnačajan broj gostiju iz zemalja regiona (BiH, Crna Gora, Makedonija, Hrvatska, Slovenija) kao i drugih delova sveta (Rusija, Kina, Vijetnam, Litvanija, Belorusija, Ukrajina, Letonija, Italija, Nemačka i dr.) govori o raznovrsnosti muzičkog programa koji će biti dostupan na ovogodišnjoj manifestaciji.\nKoncert povodom otvaranja festivala, 12. aprila od 19.00, biće emitovan na Radio Beogradu. Nastupiće umetnici iz Nemačke, Andreas i Frank Nebl.\nOrganizator je Udruženje „Muzika edukacija harmonika“. Više informacija o festivalu možete pronaći na OVOM LINKU. (danubeogradu.rs)\nTagovifestivali harmonika izlasci mehfest proleće u beogradu univerzitet megatrend\nPrethodni XX Međunarodna smotra arheološkog filma\nSledeći Razgledanje Beograda „Beograd vaš domaćin“ (autobus i brod)


10 razloga zašto svako dete treba da se igra sa nalepnicama « Najbolja Mama Na Svetu // Content Insight\nSvako dete obožava nalepnice i fascinirano je njima, ali pored toga što su to zanimljive šarene sličice, one mogu biti korisne za razvoj važnih veština i sposobnosti kod dece. Zgodne su da ih uvek imate sa sobom u tašni jer ne zauzimaju puno mesta, a obezbediće vam mir u trenucima kada je to neophodno.\nDeca svih uzrasta uživaju u igri sa njima, predškolci i mlađi školarci posebno. Tako ona, kroz zabavu i igru sa nalepnicama, vežbaju puno veoma korisnih veština a da toga nisu ni svesna. Predlažemo vam da nabavite nalepnice sa različitim temama i oblicima, pufnaste, mirišljave, sjajne ... i ponudite detetu da se sa njima zabavi. Evo predloga kako:\nImprovizovana zabava za decu\nUradi sam ideje od starih CD-ova


Šta se dešavalo u Berlinu zbog 'kosovske vojske'?\nIzvor: B92, 29.Dec.2018, 01:24\n"Sputnjik" navodi da je zamenica šefa poslaničke grupe Levice u Bundestagu Sevim Dagdelen ocenila da Berlin aktivno podržava „protivpravnu politiku Prištine“.\nNavodi se da je ona 21. novembra uputila zahtev pod nazivom >> Pročitaj celu vest na sajtu B92 << „Nemačka i transformacija Kosovskih bezbednih snaga (KBS) u punopravne oružane snage“ federalnoj vladi.\n"Sputnjik" navodi da je odgovor nemačke federalne vlade od 17. decembra u posedu redakcije i da je zvanični Berlin odgovore klasifikovao kao „poverljive“ informacije. Navodi se da je od 29 pitanja, 10 odgovora označeno kao poverljivo.\n"Nemačka vlada podržava narušavanje Ustava, kao i narušavanje Rezolucije 1244 Saveta bezbednosti UN", navodi poslanica Levice.\n„Bundesver podržava KBS na nivou konsultacija na terenu i pružanjem vojne pomoći u vidu obuke“, navedeno je u poverljivom dokumentu.\n"To je apsurdno, narušava norme međunarodnog prava i parlamentarno pravo kontrole nad nacionalnom vojskom. Prvo parlament treba da odobri tu inicijativu, a tek potom može da se formira vojska", smatra Levica.\nUžasno je to što federalna vlada učestvuje u raspirivanju opasnosti od novog rata na Balkanu, podstičući Prištinu na tu eskalaciju. Neophodan nam je novi pravac u politici prema Kosovu. Ne može se podržavati kosovska armija ni isporukama naoružanja, ni programima obuke u kojima su angažovani nemački vojnici. Sada je neophodno proveriti finansijsku pomoć i dostavljanje kredita Kosovu“, navodi Dagdelenova.\n„Federalna vlada ne daje informacije u vezi s onim što je važno. Pre svega kada je reč o novcu. Smatram da je federalna vlada Nemačke jedan od poslednjih bespogovornih političkih saveznika Prištine“, navodi Hofbauer i dodaje da je uveren da bez američkog i evropskog novca Kosovo neće uspeti da obrazuje sopstvenu vojsku.\nOn upozorava da je razvoj situacije na Kosovu „zabrinjavajuć i opasan“. Prema njegovim rečima, to protivreči Rezoluciji 1244 SBUN, koja garantuje da Kosovo ne može da postane nezavisna država bez konačnog sporazuma sa Srbijom.\n„Kosovo se, kao i ranije, nalazi pod privremenom upravom pod kontrolom UN. Kosovo je, međutim, deo Jugoslavije, odnosno Srbije kao njenog pravnog naslednika. Sopstvena armija u zemlji koju ne priznaje ni Srbija, ni pet zemalja Evropske unije, niti polovina svetske zajednice, to je čudan i opasan slučaj“, kazao je Hofbauer.\nVečernje novosti: Sputnjik: Prepiska nemačke vlade i Levice o kosovskoj vojsci\nIzvor: Vesti-online.com, 29.Dec.2018\nNemačka stranka Levica uputila je, povodom namere prištinskih vlasti da stvori sopstvenu vojsku, pitanja federalnoj vladi o stavu Berlina o toj inicijativi..."Sputnjik" tvrdi da poseduje ekskluzivni materijal s odgovorima nemačke vlade..."Sputnjik" navodi da je zamenica šefa poslaničke grupe Levice...


Do povećanja plata i penzija preko akciza za struju - 23.06.2015, Sputnik Srbija\nMinistar finansija Dušan Vujović rekao da će uvođenje akciza na struju doprineti povećanju prihoda u budžetu koji će omogućiti da se u narednim godinama ostvari... 23.06.2015, Sputnik Srbija\nvesti, ekonomija, srbija, ljubomir madžar, miladin kovačević\n14:21 23.06.2015 (Osveženo: 16:19 05.10.2015)\n© Sputnik / Sladjana RadenkovicSrpsski dinar\nNije realno očekivati da će do povećanja plata i penzija doći uskoro, jer je neophodno vreme kako bi se stabilizovao strukturni deficit u budžetu, odnosno razlika između rashoda i stabilnih prihoda, smatraju analitičari.\nPrema rečima ekonomskih stručnjaka, potrebno je ojačati privredu i stimulisati poslovne ljude da krenu u nove ozbiljne poslove kako bi se povećao BDP (Bruto domaći proizvod) i samim tim smanjio javni dug.\nEkonomista Ljubomir Madžar za Sputnjik kaže da do povećanja plata i penzija ni ne treba da dođe u skorijem periodu, imajući u vidu da je javni dug Srbije jako veliki, te da je problem mnogo veći od povoljne slike u budžetu za prva dva kvartala ove godine. Prema njegovim rečima, povoljna slika je izazvana jednokratnim prilivima od dividendi javnih preduzeća, dok se oni neće dogoditi tokom druge polovine godine, tako da je, kada se to rasporedi na celu godinu, rezultat daleko manje povoljan nego što se o tome priča.\n„Naš dug je isuviše velik da bismo mogli tako brzo da se pokolebamo i prestanemo sa naporima da ga smirimo. Slika koju smo dobili u prvom kvartalu nije reprezentativna, to je varljiva slika, situacija za celu godinu biće mnogo nepovoljnija nego u prvom kvartalu“, ističe Madžar.\nOn dodaje da i ako dođe do povećanja plata i penzija — to neće valjati jer će to značiti da olakšavamo situaciju na kratak rok na cenu dugoročnog otežavanja. Prema njegovim rečima, privreda Srbije je iscrpljena i poslovna inicijativa ne postoji.\n„Moja je procena da će proći dosta vremena dok ne dođe do privrednog oživljavanja, a to znači veću podršku poslovnim ljudima i manju frekvenciju reči ’tajkun‘ u svakodnevnom rečniku. Moramo shvatiti da su ti poslovni ljudi najvredniji članovi našeg društva. Ako oni ne krenu u neke ozbiljne akcije — neće biti ni zapošljavanja, ni povećanja BDP-a, ni relativnog smanjenja našeg javnog duga“, zaključuje Madžar.\nMiladin Kovačević, saradnik biltena „Makroekonomske analize i trendovi“, za Sputnjik tvrdi da, iako fiskalna konsolidacija ide mnogo bolje nego što je planirano, plate i penzije ne mogu preći određene kriterijume, a to znači da plate u javnom sektoru ne mogu biti povećavane ako premašuju 7 odsto, a penzije 11 odsto ukupnog BDP-a. On, međutim, navodi i to da je moguće da će biti reči o određenom povećanju plata i penzija na drugoj reviziji aranžmana sa MMF-om, koja će se dogoditi na jesen.\n„Ti kriterijumi za plate i penzije će se verovatno održati, ali s obzirom na konsolidaciju koja ide mnogo bolje, pitanje određenog povećanja plata i penzija se ozbiljno postavlja, ne samo zbog socijalnog aspekta, odnosno zbog onoga što ministar (Vujović) kaže da se ’nagrade ljudi zato što su bili spremni na tu žrtvu‘, nego pre svega jer se mora razmišljati o nastavku procesu konsolidacije, a to znači dovođenje spoljnog duga na jednu stabilnu poziciju gde ta proporcija neće više rasti, već će početi da pada. To se očekuje, na osnovu dosadašnjih trendova, da bude već 2016. godine“, zaključuje Kovačević.\nPo tom pitanju se nedavno oglasio i ministar finansija Dušan Vujović, koji je rekao da će uvođenje akciza na struju u visini od 7,5 odsto doprineti povećanju prihoda u budžetu. On je dodao da ta mera uvodi još jedan stalni izvor prihoda u budžetu, koji će omogućiti da se u narednim godinama ostvare trajni ciljevi politike, a to je „vraćanje svih dohodaka koji se plaćaju iz budžeta, znači i plata i penzija, na nivo trenda“.


Izdavač: Visoka poslovna škola strukovnih studija, Novi Sad\nBroj strana: 252 strane\nLinija vodilja pri kreiranju teksta ove knjige bila je usmerena na edukaciju, tj. kako efikasno komunicirati i ostvariti dobre kontakte sa poslovnim partnerima i javnošću. Izgradnja i negovanje dugoročno dobrih poslovnih odnosa sa velikom verovatnoćom će rezultirati pozitivnim efektima ne samo za organizaciju, već i za zaposlene, kao i za okruženje.\nDobri poslovni kontakti rezultiraju u pozitivnom komunikacijskom efektu, u jasnom i pozitivnom imidžu, koji nesporno doprinosi ostvarenju i ekonomskog cilja svake organizacije, a to je profitabilno poslovanje.\nOva knjiga nije namenjena samo studentima, već može korisno poslužiti svima koji su na poslovima komuniciranja i uspostavljanja kontakata sa drugim ljudima. Pri tome se ne misli samo na marketare i menadžere u realnom sektoru, već i na sve one profesije koje egzistiraju u finansijskom i javnom sektoru, kao i u raznim nevladinim i neprofitnim organizacijama i institucijama.


OD FEBRUARA 2020.g NOVI SISTEM GRADSKOG PREVOZA U NIŠU (VIDEO) - TV ZONA PLUS - HD\nOD FEBRUARA 2020.g NOVI SISTEM GRADSKOG PREVOZA U NIŠU (VIDEO)\nSunday, 9 June, 2019 Sunday, 9 June, 2019 2 min read Danijela Ivankovic\nDok ne krene novi sistem javnog prevoza u Nišu, od februara 2020.g Direkcija za javni gradski prevoz raspisaće javnu nabavku za linije koje moraju da se održe do tada. Od četiri paketa, dva su istekla, i njih pokriva Nišekspres, pa Grad ovakvim rešenjem održava linije dok ne počne primena novog sistema gradskog prevoza.\nOd sledeće godine Nišlije čeka bolje organizovan gradski prevoz, najavljuju nadležni. Novi sistem uspostavlja se kada istekne ugovor sa svim autoprevoznicima. Od četiri linije dve su pod ugovornom obavezom do februara. Za druge dve koje su istekle, a koje vozi Nišekspres, Direkcija za javni gradski prevoz treba da raspiše javnu nabavku. To je uslov da se Nišlije prevoze bez većih problema do uspostavljanja novog sistema, kaže vd direktor Direkcije za javni gradski prevoz Milan Milić.\nNova studija o gradskom prevozu treba da donese odgovore na kojim linijama je potrebno više autobusa i da li treba proširiti neke od trasa.\nKroz četiri paketa gradskog prevoza trenuno saobraća 15 linija , a nišije prevoze 4 autoprevoznika, Nišeskperes, Ćurdić, Ariva Litas i Direkcija za javni gradski prevoz grada Niša. Ovakav sistem primenjuje se od 1.09.2014. godine. U 2016. g uveden je novi sistem za prodaju pojedinačnih karata u vozilima. Od 2017. godine u praksi je savremeni sistem za praćenje vozila putem GPS/GPRS tehnologije.\nAriva Litas, autobusi, ćurdić, Direkcija za javni gradski prevoz Niš, Nišeskpres, novi sistem javnog prevoza\nORL STRUČNJACI – OPREZNO SA KUPANJEM ! (VIDEO)\nLALATOVIĆ OKUPIO IGRAČE (VIDEO)


Metallica najuticajniji bend u poslednjih 30 godina - Rock SvirkeRock Svirke\nLars Ulrih, bubnjar benda Metallica, izjavio je da se seća prvog izdanja magazina „Kerrang!“ i da je počastvovan što ih je upravo taj magazin proglasio najboljima.\n– Dobar je osećaj kada vas „Kerrang!“ proglasi na grupu koja je najviše promenila njihove živote. Ipak mislim da je Iron Maiden bend koji je bio osnova svega što je Metallica ikada uradila – rekao je Urlih.\nMetallica je formirana 1981. godine i do sada je objavila devet albuma. Idućeg meseca počinju novu evropsku turneju.\nTop 10 najuticajnijih bendova po anketi magazina „Kerrang“:


Budućnost reciklaže: Kampanja za pametnu reciklažu limenki pokrenuta u Beogradu | Novosti.RS\nFoto: Miodrag Bogdanović\nSA ciljem da kroz aktivno učešće građana poveća stepen reciklaže i time doprinese očuvanju životne sredine, u okviru programa razvojnih partnerstava sa privatnim sektorom develoPPP.de pokrenuta je kampanja za reciklažu aluminijumskih limenki na pametnim presama.\nKampanja se realizuje uz podršku Nemačke razvojne saradnje koju sprovodi GIZ u okviru projekta „Pametni sistem za sakupljanje limenki u gradovima“, koju zajednički finansiraju nemačko Savezno ministarstvo za ekonomsku saradnju i razvoj (BMZ) i kompanije Ball Packaging Europe, Mercator-S i Solagro. Prva pametna presa lansirana je u IDEA Organic prodavnici u Ulici kralja Petra u Beogradu. Građani koji budu reciklirali limenke na pametnim uređajima imaće mogućnost da ostvaruju popuste u IDEA prodavnicama putem Solagro aplikacije, a najuspešnije reciklere očekuju brojne vredne nagrade.\nPrva pametna presa na teritoriji Beograda puštena je u rad uz prisustvo gradske sekretarke za zaštitu životne sredine Ivane Vilotijević.\n- Želja nam je da Beograd postane prepoznatljiv kao prestonica koja očuvanje životne sredine svrstava među svoje prioritete i time doprinosi poboljšanju kvaliteta života svojih građana. Ovakvi projekti daju značajan doprinos ostvarenju naših namera i pozdravljamo nastojanja biznis sektora da uzme aktivnu ulogu u brizi o ekološkoj održivosti okruženja u kom posluje. Nadamo se da će naši sugrađani brzo steći naviku da koriste ovu presu i tako na jednostavan i efektan način doprineti da Beograd bude još čistiji - naglasila je Ivana Vilotijević.\nVioleta Kovačević, generalna direktorka kompanije Mercator-S, istakla je da je na trgovinskim lancima veliki deo odgovornosti kada je reč o podsticanju potrošača da recikliraju ambalažu.\n- Veoma smo ponosni na to što je prva pametna presa postavljena upravo u IDEA Organic objektu, jer koncept naše prodavnice promoviše vrednosti o svetu kojima ima budućnost, a to su zdraviji život i čistija sredina. Planirano je da kroz projekat postavimo pametne prese na ukupno 10 lokacija u Beogradu. Želimo da na ovaj način našim sugrađanima omogućimo da se što lakše uključe u proces reciklaže. Naša vizija održivog poslovanja temelji se i na velikoj brizi o životnoj sredini, jer ulažemo veliki trud i značajne resurse kako bismo obezbedili čistiju budućnost za nove generacije.\nJelena Kiš, menadžer za održivost i regulatorne poslove za centralnu i istočnu Evropu kompanije „Ball Packaging Europe“, najvećeg svetskog proizvođač limenki, naglasila je da je održivost jedan od najvećih prioriteta kompanije. „Proces reciklaže treba da počne već prilikom proizvodnje ambalaže – sami proizvođači imaju odgovornost da je učine što jednostavnijom za reciklažu. Naša kompanija kontinuirano razvija svoju ekspertizu i tehnologije proizvodnje aluminijumskih limenki koje se lako recikliraju. Na ovaj način omogućavamo i drugim učesnicima u lancu reciklaže da ponovna upotreba resursa postane redovan deo njihove prakse. Ekološka održivost je cilj koji ne može da postigne sam pojedinac, pa čak ni samo jedna kompanija – to je cilj koji zahteva saradnju brojnih aktera na različitim nivoima i nastojimo da svojim primerom i poslovnom praksom podstaknemo i druge da se uključe.“\nNemanja Janić, jedan od osnivača i izvršni direktor kompanije „Solagro Smart Recycling“ koja je osmislila ovaj inovativni sistem za reciklažu limenki, detaljnije je predstavio njegov način rada. „Ovo je prvi pametni sistem za reciklažu ambalažnog otpada sa elementima igre i analizom podataka recikliranog materijala integrisan u loyalty program nekog supermarketa u regionu, a koji je u potpunosti razvijen od strane domaće kompanije – startapa Solagro. Time pokazujemo da mlade inovativne kompanije u Srbiji ne samo da idu u korak sa novim tehnologijama i trendovima u oblasti reciklaže, već ih i same postavljaju.“ On je izrazio veliku zahvalnost partnerima na projektu za nesebičnu podršku i mogućnost da se sistem prvo implementira upravo u Beogradu.\nDaniela Funke, direktorka GIZ-a u Srbiji, ocenila je da ovaj projekat povezuje više aspekata razvoja kojima Nemačka razvojna saradnja pruža kontinuiranu podršku. „Veliko nam je zadovoljstvo da kroz partnerstvo sa privatnim sektorom zajednički kreiramo nova digitalna rešenja za zaštitu životne sredine, a podsticanjem inovacija mladih stručnjaka i startap kompanija doprinesemo održivom razvoju kako u Srbiji tako i u celom regionu Zapadnog Balkana“ naglasila je ona.\nAluminijumske limenke su 100% reciklabilne i kao takve predstavljaju najodrživiju vrstu ambalaže. Budući da se bez gubitaka na kvalitetu mogu beskonačno reciklirati, proces njihove reciklaže je zatvoreni krug i donosi veliku uštedu, dok istovremenu značajno smanjuje zagađenje životne sredine. Energija koja se sačuva recikliranjem četiri aluminijumske limenke za piće može pokretati mašinu za pranje veša jedan sat, dok jedna reciklirana limenka uštedi energiju koja je dovoljna za tročasovni rad televizora. Reciklaža limenki smanjuje potrošnju prirodnih resursa, kao i količinu otpada na deponijama.\nReciklaža idea merkator budućnost reciklaže Solagro aplikacija Solagro „Pametni sistem za sakupljanje limenki u gradovima“ IDEA IDEA organik Merkator S Ivana Vilotijević Ball Packaging Europe


Paula Badosa pobedila Andreu Petković\nŠpanska igračica Paula Badosa pobedila je svoju protivnicu Andreu Petković u prvom kolu glavnog dela Serbia Ladies Open turnira, rezultatom 6:2, 6:3 u setovima. Nakon meča, Paula je naglasila da je Andrea bila dobra protivnica, kao i da je zadovoljna svojom prikazanom igrom tokom meča.\nGovoreći o nastupu u Madridu, Paula je naglasila da je sada, nedelju dana kasnije, srećna i ponosna, da je igrala na visokom nivou, ali i da je trebalo da se odmori pre narednog turnira.\n„Najpametnija odluka je bila da se malo odmorim , nakon toga da se pripremim dobro za ovaj turnir. Nedostaje mi Rim, ali mislim da je bila dobra odluka da ne učestvujem na turniru u Rimu,“ izjavila je Paula.\nPaula je naglasila da je zadovoljna svojim nivoom igre ove godine, ali i da joj je jedan od ciljeva da igra svaki meč najbolje što može, da ostvaruje progres svaki dan kao i da bude najbolja verzija sebe.


Vlast naljutila opoziciju u RS - UGLJEVIK.INFO\nNaslovna RS/BiH Vlast naljutila opoziciju u RS\nVlast naljutila opoziciju u RS\nPosted on 13. septembra 2017.\nSjednica Kolegija Narodne skupštine RS zakazana je za danas u Banjoj Luci, nakon što su poslanici opozicije sinoć spriječili rad parlamenta, radi zaštite, kako su rekli , i parlamenta i demokratije u njemu.\nRazlog za to je povlačenje izvještaja Glavne službe za reviziju javnog sektora Republike Srpske o provedenoj finansijskoj reviziji Konsolidovanog godišnjeg finansijskog izvještaja za korisnike budžeta RS u prošloj godini.\nOdbor za finansije zatražio je da se ovaj dokument skine s dnevenog reda, a u opoziciji smatraju da je time prekršen poslovnik o radu Narodne skupštine i zakon o reviziji.\nPoslanik NDP-a Dragan Čavić je sinoć saopštio da će opozicionari fizički blokirati rad Skupštine zbog nepoštovanja zakona i ustava.\n– Nećemo dozvoliti da se rad Skupštine održava na ovaj način sve dok se ne budu poštovali zakoni i dok na dnevni red ne stavite izvještaj Glavne službe za reviziju javnog sektora RS. Na najbrutalniji način ste onemogućili da raspravljamo o revizorskom izvještaju – rekao je Čavić.\nSinoć je održana sjednica Kolegija na kojoj je predsjednik Narodne skupštine opozicionim partijama predložio da se izvještaj Glavne službe za reviziju o stanju budžeta u prošloj, kao i Godišnji revizorski izvještaj Glavne službe za reviziju javnog sektora RS za ovu godinu, koji Odbor za finansije nije uputio u skupštinsku proceduru, nađu na dnevnom redu prve naredne sjednice.\nLideri opozicije, SDS-a, PDP-a i NDP-a, najavili su da će se o tome konsultovati sa svojim poslanicima i danas u nastavku sjednice kolegija saopštiti svoju odluku.\nPoslanici su juče cijeli dan proveli u raspravi o predloženom dnevnom redu.\nGlavni revizor RS-a Duško Šnjegota podnio je nedavno ostavku na tu funkciju, nakon što su predstavnici vlasti iznijeli niz primjedbi na Konsolidovani izvještaj o izvršenju budžeta budžetskih korisnika u 2016., na čijem razmatranju u parlamentu insistira opozicija. U revizorskom izvještaju je navedeno da je deficit RS puno veći od onog koji prikazuje ministar finansija i vlada, što je razljutilo vlast pa su zatražili ostavku od glavnog revizora kako ne bi bio smijenjen.\nRazlike od onog što je prikazala vlada i što su našli revizori mjeri se više od stotinu miliona KM, što se nikako ne uklapa u vladinu strategiju da je stanje u RS, kako premijerka tvrdi, u svakom pogledu najbolje u regionu.\nPrevious article Višestruka upotreba jabukovog sirćeta: Za zdravu kožu, sjajnu kosu i dobru probavu\nNext article BiH nije povezana ni sa jednim od 143 teroristička napada u svijetu


Ljepote Parka prirode "Suturlija": Pripremaju se novi sadržaji za sve generacije | Glas Banja Luke - Nezavisni online magazin\nBANJA LUKA, 18. juna – Banjalučani bi već tokom ove godine trebalo da dobiju dodatne sadržaje za rekreaciju, u okviru budućeg parka prirode „Suturlija“.\n-Identifikovali smo oko hektar i po gradskog zemljišta, koje može da se organizuje za novo izletište u gradu koje bi služilo svim sugrađanima, ali i školarcima za izlete. Takođe, već smo radili poribljavanje kako bi Suturlija bila prepoznatljiva i po ribljem fondu. Želja nam je da se razvija i prostor za sve sportske aktivnosti, pogotovo što su ovom lokaliteteu već aktivni penjački klubovi – pojasnio je Talić.\nPrethodni članakJoš 25 oboljelih od virusa korona u RS, ponovo najviše u Banjaluci\nNaredni članakPostavljeni temelji za sportsku dvoranu u banjalučkom naselju Starčevica


Izgradnja mosta više nije samo želja, to je plan za budućnost Novog Sada. Borimo se protiv svih zapreka, a mostovi nisu samo deo saobraćajne infrastrukture, već imaju snažnu simboliku i kulturološko i sociološko značenje. Kada smo otvarali Žeželjev most rekao sam da je vreme da pričamo o četvrtom mostu, jer smo se obnovom tek vratili na 1999. godinu. Ako budemo posvećeni u narednim godinama ovaj most je izvestan, a to dokazuje odluka Vlade da njegovu izgradnju proglasi projektom od nacionalnog značaja. Ovaj most sa pratećom infrastrukturom je u istom rangu kao autoput Miloš Veliki, ili Moravski koridor što znači kraće rokove i jednostavnije procedure. Samo za rešavanje imovinsko-pravnih odnosa procena je da nam je potrebno 11 miliona evra, a ukupno oko 15 milijardi dinara, ali to nas neće obeshrabriti. Imali smo sastanke sa nekoliko svetskih kompanija koje su zainteresovane za učešće u ovakvom projektu. Preko Uprave za investicije i građevinsko zemljište, završili smo generalni projekat, a taj projekat se pred vama razrađuje kroz ovaj 3D koncept, odnosno maketu. Do kraja ove godine Grad će usvojiti plan generalne regulacije za most, a on je već ucrtan u generalnom urbanističkom planu. Plan je da 2021. godine raspišemo tender za izradu idejnog projekta, a onda idemo na jedinstveni tender za projektno-tehničku dokumentaciju i izvođenje. Ovaj most ima ekonomski potencijal i značaj u zaštiti životne sredine, ali simbolizuje novo doba u Novom Sadu koji je centar industrije 21. veka. Verujem u zajedništvo dobrih ljudi i snagu ovog grada – naglasio je gradonačelnik Vučević.\nPrema rečima prof. dr Vuka Bogdanovića, Novom Sadu tri mosta nisu dovoljna, ako se uzmu u obzir statistički podaci od prošle godine koji pokazuju da grad ima preko 350 000 stanovnika i oko 120 000 registrovanih vozila.Ovaj most će dati poseban kvalitet našem gradu. Inače, kroz Srbiju prolazi najduži deo toka Dunava koji iznosi 583 km, a ovo će biti prvi most na toj dužini, koji će imati izvanrednu biciklističku infrastrukturu. Održivi razvoj saobraćaja zasnovan je na kvalitetnom biciklističkom saobraćaju, te ćemo i o tome voditi računa. Most će omogućiti rasterećenje najopterećenijeg putnog pravca u gradu, od Mosta slobode do Železničke stanice, duž Bulevara oslobođenja. Sve raskrsnice na tom potezu su pod velikim saobraćajnim pritiskom. Takođe, most će povezati državne puteve, Srem, Mačvu, Posavinu i Semberiju sa Bačkom i olakšati stanovnicima ovih regija pristup Novom Sadu – naglasio je rukovodilac izrade Studije smart plana za Grad Novi Sad koja je odgovorila na pitanje opravdanosti i benefita izgradnje novog mosta.\nTags: Dunav, miloš vučević, novi most, Vuk Bogdanović\nInfrastukturno opremanje Sajlova


Otkazan današnji sastanak o izmjenama Izbornog zakona BiH – Haber.ba\nOtkazan današnji sastanak o izmjenama Izbornog zakona BiH\nOtkazan je današnji sastanak predstavnika Delegacije Evropske komisije, Ambasade SAD-a i Misije OSCE-a u BiH sa članovima političkih stranaka zastupljenih u Parlamentarnoj skupštini BiH na kojem je trebalo da bude razgovarano o izmjenama Izbornog zakona BiH, saopšteno je iz Misije OSCE-a u BiH.\nČlanovi Predsjedništva BiH - Anadolija\nSastanak je, navodno, otkazan iz logističkih razloga, međutim, iz Misije OSCE-a nisu željeli dodatno komentarisati s obzirom na to da, kako su kazali, oni nisu organizatori sastanka.\nIstaknuto je da ovo nije prvi sastanak, nego da su i ranije održavani, te da su zatvoreni za javnost…\nNa sastancima učestvuju predstavnici stranaka koji su u njima zaduženi za izmjene Izbornog zakona BiH.\n“Ono što međunarodna zajednica želi je olakšati i ubrzati dijalog koji se odvija u ovom pravcu i nemamo namjeru da dizajniramo ili nametnemo rješenja”, kazao je nedavno šef Misije OSCE-a u BiH, Bruce G. Berton.\nKazao je i da je teško definisati konkretan rok za usvajanje izmjena tog zakona, ali idealno bi bilo kada bi prijedlog bio dostavljen Centralnoj izbornoj komisiji BiH do marta 2018. godine.\nTeme:BiH, Izbori 2018, Izborni zakon BiH, izdvojeno, otkazan, sastanak


Zamalo sukobi u Kragujevcu - Dnevni list Danas\nPočetna » Društvo » Zamalo sukobi u Kragujevcu\nGej strejt alijansa (GSA) saopštila je juče da je odlukom gradske uprave i Saveta za bezbednost grada Kragujevca zabranjen javni skup, odnosno performans pod nazivom „Demonstracija kartonskih LGBT lutaka“, koji je trebao juče da bude održan u ovom gradu u okviru projekta „Zajedno za jednakost LGBT osoba“.\n0Piše: M. D. M. 21. juna 2012. 19.55\nAlijansa je navela da je aktiviste od petka, kada su stigli u Kragujevac, zastrašivala i pratila lokalna navijačka grupa „Crveni đavoli“. U saopštenju se dodaje da je GSA u petak 15. juna, tražila odobrenje za održavanje skupa, ali da je juče ujutru obaveštena da je za istu lokaciju, i za isto vreme odobrenje tražio i izvesni „Pokret ponosnih Kragujevčana“.\n„Tim povodom je u sredu je zasedao Savet za bezbednost Grada Kragujevca, kojim predsedava gradonačelnik Veroljub Stevanović i na kome je zaključeno da su u isto vreme i na istom mestu skupove najavile dve organizacije koje imaju suprotne stavove i uverenja, te da je procenjeno da bi istovremeno održavanje ovih događaja ugrozilo „ugled Grada Kragujevca kao jednog od najbezbednijih gradova u Srbiji“. Iz tog razloga je Savet doneo mišljenje da se ne odobre oba skupa“, naglašeno je u saopštenju.\nGSA: Još bez žalbe\nLazar Pavlović, predsednik Gej strejt alijanse, kaže za Danas da skup u Kragujevcu neće biti održan, kao i da predstavnici ove organizacije još nisu razmatrali mogućnost žalbe na ovakvu odluku gradskih vlasti.


Odluka o sektorskim merama odložena za kraj nedelje: Turistički radnici NEZADOVOLJNI predlogom, ugroženo 20.000 RADNIH MESTA – Zapadna Srbija\nNajnovijim predlogom Vlade Srbije za podršku turizmu, odnosno takozvanim sektorskim merama, nisu predviđene dodatne fiskalne olakšice za turistički sektor, poput dodatnih šest meseci isplate minimalca od strane države ili produženog moratorijuma na kredite.\n– Ponuđeni su nam nešto povoljniji krediti Fonda za razvoj, ali čije uslove turistički sektor teško može da ispuni, i ako u međuvremenu ne bude nekih promena ovo će biti katastrofa za naš turizam, biće ugroženo 20.000 radnih mesta – izjavio je za Blic Biznis Aleksandar Seničić iz Nacionalne asocijacije turističkih agencija Srbije (JUTA).\nOn navodi da na sastanku, koji je danas popodne održan u Ministarstvu finansija, nije postignut dogovor između predstavnika države, turističkih radnika i hotelijera, a konačna odluka odložena je za kraj nedelje.\nJedan od razloga koji nam je naveden za to što turističkom sektoru ne mogu da budu ponuđene dodatne fiskalne olakšice je, navodno, i to što Vlada nakon ukidanja vanrednog stanja ne može više da donosi uredbe kojima bi omogućila ovakvu vrstu podrške. Ipak, mislim da koronavirus može da se tretira i kao neka vrsta elementarne nepogode, a u tim slučajevima, koliko znam, Vlada može da donosi i odluke, a ne samo uredbe – kaže naš sagovornik.\n– Kamata bi bila jedan odsto, a rok otplate 7 godina, uz dve godine grejs perioda. Ipak, male firme sa 2-3 zaposlena neće moći da pruže kolateral, odnosno garancije koje Fond za razvoj traži. U velikom problemu su i hotelijeri, kao i rent a kar agencije koje su uzele vozila na lizing, a sada sve stoji…- dodaje Aleksandar Seničić.\n– Već smo i dobili brojne najave od agencija koje neće moći da opstanu bez dodatne podrške. To opet povlači ceo krug, jer su manje agencije često neka vrsta podizvođača velikim, a ako one ne budu mogle da isplate svoja dugovanja, biće u problemu i ove najveće – ističe Seničić.\nSeničić ocenjuje i da je Srbija jedina zemlja u kojoj turistički sektor, kao najugroženiji, još uvek nije dobio podršku. Prema njegovim rečima, “svi ostali su počeli da rade – i frizeri i kafići i trgovci – ti ljudi počinju da ostvaruju neki prihod, i to je dobro, ali je loše što je turizam još uvek na nuli”.\nTags Aleksandar Seničić, JUTA, Turizam Post navigation


Hilari Klinton u Moskvi: Još nije vreme za nove sankcije Iranu\nAmerička državna sekretarka Hilari Klinton, danas se u Moskvi sastala sa ruskim predsednikom Dmitrijem Medvedevom i ministrom inostranih poslova Sergejom Lavrovom. Ona je doputovala u rusku prestonicu da bi, pored ostalog, zatražila veću podršku Kremlja u rešavanju problema sa iranskim nuklearnim težnjama. Bela kuća se nada da će Rusi biti spremniji da pomognu posle američkog odustajanja od protivraketnog programa, kojem se Moskva oštro protivila.\nNa konferenciji za novinare u društvu ruskog predsednika Dmitrija Medvedeva, sekretarka Klinton pozvala je na bliskije veze dve zemlje, naglašavajući potrebu američko-ruske saradnje kada je reč o ključnim pitanjima, poput Irana, Severne Koreje i kontrole nuklearnog naoružanja. Predsednik Medvedev primetio je da je saradnja Rusije i SAD na „visokom novou“, dodajući da dve strane imaju zajednički pristup najvažnijim svetskim pitanjima\nRuski minstar spoljnih poslova Sergej Lavrov sastao se ranije tokom dana sa sekretarkom Klinton i rekao da su dve strane postigle „znatan napredak“ u planovima da smanje svoje nuklearne arsenale. Ugovor o smanjenju strateškog naoružanja (START) potpisan 1991, ističe u decembru, a kako je sekretarka Klinton ponovila, pregovarači bi do tada trebalo da postignu novi sporazum.\nIstovremeno, najveći prioritet državne sekretarke u Rusiji bilo je uspostavljanje zajedničke platforme sa Moskvom u pogledu iranskog programa za obogaćivanje uranijuma. Posle razgovora sa ruskim ministrom inostranih poslova, ona je istakla ono što je pozitivno.\n„Smatramo da Iran ima pravo na mirnodopsku upotrebu nuklearne energije, ali ne i na nuklearno oružje. Rusija je u vezi sa tim saglasna sa nama“, rekla je Klinton.\nPosle nedavnog iranskog saopštenja o postojanju tajnog nuklearnog pogona u Komu, Bela kuća je, preko diplomatskih kanala, pojačala retoriku o mogućem uvođenju oštrijih sankcija Iranu.\n„Uvek smo imali u vidu mogućnost sankcija, u slučaju da ne postignemo uspeh. Ne možemo da uverimo ni sebe ni druge da Iran nije odlučio da se domogne nuklearnog oružja“, zaključila je Klinton.\nPosle razgovora sa Lavrovom, koji je rekao da bi sankcije Iranu u ovom trenutku bile “kontraporoduktivne“, Klinton je izjavila da još nije vreme za dodatne sankcije Iranu, ali da SAD i dalje razmatraju te mere, ukoliko diplomatija ne urodi plodom. Ruski predsednik Dmitrij Medvedev, ponovio je svoj stav da bi Iranu trebalo uvesti nove sankcije ukoliko se ne povinuje zahtevima da razjasni na kakvom nukleranom programu radi.\nBela kuća se nada da će Rusija, posle odbacivanja plana Bušove administracije za postavljanje protivraketnog štita u Evropi, sarađivati na raznim spoljnopolitičkim frontovima, među kojima je i rat u Avganistanu. U vezi sa tim i drugim temama, Lavrov je rekao da Rusija čeka da dobije više detalja.


20.09.2018 22:57 | Srna\nVišegrad - Kandidat SNSD-a za člana Predsjedništva BiH iz Republike Srpske Milorad Dodik rekao je večeras u Višegradu da je Republika Srpska država srpskog naroda i istakao da "ako nije mogla Jugoslavija onda ne može ni BiH".\n"Ovo je naš grunt, a oni koji su drugi i drugačiji mogu ovdje slobodno da žive i da uživaju svu slobodu koju imamo, ali ne mogu da nas usporavaju u tome", istakao je Dodik na predizbornoj tribini SNSD-a.\nOn je naveo da je politika SNSD-a, "da svjesni našeg identiteta, ne pravimo i ne ponavljamo naše istorijske greške".\n"Nemam namjeru da kao političar pravim i ponavljam zablude", poručio je Dodik.\n"Moramo da postanemo bolje i poštenije društvo, mora društvo da nađe načina da se odrekne i izbaci sa važnih mjesta u državnoj upravi i javnim preduzećima razne bitange koje su spremne da kradu narodni novac", rekao je Dodik.\nOn je najavio da će iduće godine biti uložena značajna sredstva kako bi "Vilina Vlas" postala pravi banjski turistički centar, da će biti podržan Emir Kusturica i njegovi napori da bude završeno sve što je neophodno u Andrićgradu, kao i načelnik opštine u svemu što vodi ka novim investicijama.\n"Nije nam cilj u Banjaluci da ovdje izvučemo dobit i povučemo je na račune Republike Srpske. Hoćemo da dobit koja ovdje bude ostvarena u najmanjem iznosu od pola sredstava bude reinvestirana u Višegradu. Sva ekonomija u BiH treba da bude usmjerena u turizam", naglasio je Dodik.\n"U Konjicu je porodica Golubović - profesor i njegova žena u srednjoj školi sa sinovima Pavlom, koji je imao sedam godina, i Petrom od devet godina - izvedeni ispred stambene zgrade i ubijeni. Petar je nekako uspio da se izvuče i došao do policijske stanice, a policajci su ga vratili zločincima, koji su ga ubili", ispričao je Dodik.\n"Naše institucije su garancija našeg opstanka, da će da izvršavaju obaveze prema građanima, da će štititi interese Republike Srpske. Zahvaljujući stabilnosti koju smo čuvali prethodnih godina i unapređivali mogli smo da investiramo u Višegrad. Ovdje je više od 35 miliona KM investirano", navela je Cvijanovićeva.\n"Treba nam jaka ekipa u Sarajevu koja neće dati da nas ponižavaju i oduzimaju nam nadležnosti. Hoćemo Republiku Srpsku u kojoj ćemo da radimo, da povećavamo plate i penzije, da zapošljavamo ljude. Mi želimo jaku Srpsku, jaku reprezentaciju u Sarajevu i jak tim u Banjaluci koji će da radi za sve nas i za one koji će da dođu poslije nas", poručila je Cvijanovićeva.\n"Nas interesuje Republika Srpska, a ne interesuje nas BiH", naglasio je Košarac.


Američka senatorka Elizabet Voren predložila je u ponedjeljak uvođenje posebnog poreza za vrlo bogata domaćinstva i pojedince u SAD.\nProdužen je rok za dostavljanje mišljenja javnosti o Odluci o utvrđivanju stope poreza na nepokretnosti na području Grada Banjaluka za 2021. godinu.\nPoslanik PDP u Narodnoj skupštini Republike Srpske Jelena Trivić upitala je na današnjoj sjednici Narodne skupštine RS zbog čega je vlast ranije odbila njen prijedlog koji se odnosio na donošenje zakona o smanjenju poreza na rad, a onda predlažu u Skupštini grada Banjaluka smanjenje poreza na nepokretnosti, "što će koristiti samo bogatima".\nNOVI UDAR NA ESTRADU Pjevačima zabranjene tezge bez ugovora\nIako pjevači skoro godinu dana ne nastupaju zbog pandemije kovida 19, čim se late mikrofona, na novu tezgu neće moći bez ugovora sa vlasnicima restorana jer je vlada verifikovala Kolektivni ugovor za njihovo radno angažovanje, po kome gazde moraju da im isplate bar minimalac za mjesec dana rada.\nCijena duvanskih proizvoda u BiH još nije na dovoljno visokom nivou da podstiče građane na prestanak pušenja.\nKada gost kafića i restorana plaća ceh, dobijao je fiskalni račun i sve se činilo da je po zakonu, ali ti računi se ne bi slali u Poresku upravu RS, saznaje Srpskainfo.\nUTAJA POREZA Direktor "Del investa" priznao krivicu\nDirektor i odgovorna osoba u pravnoj osobi "Del invest" Banjaluka Zoran Delić priznao je krivicu za krivično djelo poreske utaje ili prevare.\nArgentina je usvojila nov jednokratni porez za najbogatije stanovnike čijim sredstvima će biti plaćane medicinske potrepštine, ali i druge mjere u vrijeme pandemije virusa korona.\nMinistarstvo finansija Crne Gore poništilo je rješenje Poreske uprave, kojim se Mitropoliji crnogorsko-primorskoj na teret stavlja poreski dug od više od dva miliona evra na ime poreza i doprinosa za penzijsko i invalidsko osiguranje za oko 60 sveštenika, saopšteno je iz Mitropolije.\nŠpanska policija objavila je u utorak da je uhapsila Džona Mekafija, američkog tvorca antivirusnog programa, kojeg SAD traži zbog utaje poreza.\nBritanski premijer Boris Džonson izjavio je danas da će mnogi morati da promijene posao kao rezultat pandemije virusa korona i ukazao na brzi tempo ekonomskih promjena.\nU borbi sa bijelom kugom i muškarcima koji su uporno bježali od braka knez Miloš Obrenović borio se Bećarskim zakonom.\n"Fejsbuk" je u Francuskoj prihvatio da plati više od 100 miliona evra poreza, uključujući kaznu zbog zaostalih plaćanja iz vremena prije 2018. godine, javio je danas francuski finansijski magazin "Kapital".


Digitalno restaurirano „Specijalno vaspitanje“ u Centru za kulturu Smederevo – Semendria\nDigitalno restaurirano „Specijalno vaspitanje“ u Centru za kulturu Smederevo\n27. mart 2018. KULTURA – Kultni film Gorana Markovića iz 1977. godine „Specijalno vaspitanje“, u produkciji Centar filma, biće prikazan u novom kvalitetu slike i zvuka zahvaljujući projektu „Vip kinoteka“, u sredu, 28. marta od 20 časova u Centru za kulturu Smederevo.\nFilm je svoju premijeru doživeo na Festivalu jugoslovenskog filma u Puli, a glumac Ljubiša Samardžić je za ulogu milicionera Caneta, dobio Zlatnu arenu za mušku epizodnu ulogu. Takođe, iste godine, film je dobio nagradu Zlatni dukat Manhajmskog festivala. “Specijalno vaspitanje” je jedno vreme bio najpopularniji i najprodavaniji film Gorana Markovića i imao je svoje projekcije u više od 50 zemalja.\nProjekat „Vip Kinoteka“, nastao u saradnji kompanije Vip mobile i Jugoslovenske kinoteke, ima za cilj da sačuva i zaštiti ostvarenja koja su obeležila srpsku kinematografiju, a proglašena su za nacionalno kulturno dobro od velikog značaja. Ovim projektom, koji trenutno obuhvata deset filmskih ostvarenja, započet je dugo očekivani proces digitalne restauracije srpskog filmskog nasleđa.\nDo kraja godine, u okviru ovog projekta, biće digitalno restaurirano još sedam filmskih ostvarenja koja su obeležila srpsku i regionalnu kinematografiju.\n« Izložba radova slikara Dejana Krstića\nPesnik upola cene prodaje dobijenu, a neuručenu nagradu »


Naslovne strane novina u Srbiji, nekoliko dana pre prošlogodišnjih predsedničkih izbora, kada su skoro svi dnevni listovi na naslovnoj strani imali oglas za kampanju vladajuće partije Srpske napredne stranke (Foto: AP/Darko Vojinović)\nSredinom 2016. godine, vlasti u Srbiji najavile su da će nova medijska strategija biti doneta u narednih šest meseci. Ta strategija trebalo je da dovede do seta novih zakona u oblasti medija i bolje uređenosti ove oblasti uopšte.\nRok za izradu tog dokumenta pomeran je nekoliko puta, a Nacrt strategije konačno je završen 6. marta 2018. i pored činjenice da su zbog imenovanja Aleksandra Gajovića za državnog sekretara, Radnu grupu za izradu tog dokumenta još u oktobru prošle godine napustili predstavnici najvećih medijskih i novinarskih udruženja. Oni su nacrt strategije označili nelegitimnim.\nDržava je odbila da omogući pojedinim medijima, koji su se usudili da zatraže ovaj Nacrt, na uvid, ali u međuvremenu, u javnosti se pojavio nezvanični nacrt strategije, odnosno radna verzija, koju su novinarska udruženja osudila.\nPotom je izrada medijske strategije zaustavljena posle konsultacija predsednika Srbije Aleksandra Vučića i premijerke Ane Brnabić i pozvani su svi kojih se strategija tiče da se uključe, a predloženo formiranje nove radne grupe, koja će obuhvatiti predstavnike domaćih i stranih medijskih udruženja.\n“Mi smo svakako oprezni u bilo kakvom nadanju. Možemo da kažemo da je Vlada priznala da je ovo loše odrađen posao i to se veoma retko dešava kada je vlast u pitanju, i to ne samo ova vlast. Retko priznaju svoje greške, a za nas je ovo priznanje greške”, kaže generalni sekretar NUNS-a Svetozar Raković.\nPošto se na ovu medijsku strategiju čekalo više od 20 meseci nije ni čudo što stručnjaci iz ove oblasti imaju dozu skepticizma, kada je novi pristup izrade medijske strategije u pitanju.\n“Mi smo ovde naučeni da ne očekujemo ništa. Tek ćemo videti kada se cela stvar privede kraju kako će se raditi u praksi i šta će biti proizvod. Mi smo bili svedoci u više navrata da vlast ispuni neku formu, a da posle kroz procese suštinu potpuno ponište. Ne možemo blanko ništa da verujemo. Pozdravljamo ovaj potez i učestvovaćemo u izradi nove strategije ukoliko to bude organizovano na način na koji treba da bude”, kaže glavni i odgovorni urednik agencije Beta Dragan Janjić.\nKada je reč i o staroj i o novoj strategiji, analitičarima su za sada najveći problemi finansiranje medija, udeo i upliv države u pojedinim medijima, kao i bezbednost novinara.\n“Suštinska promena bi trebala da bude da Vlada odustane od namere da ojača uticaj na same medije i medijsku scenu, dakle ono što smo čuli do sada da je bilo u ovoj strategiji, koja je odbačena”, kaže Janjić.\nIz NUNS-a pozdravljaju potez formiranja nove radne grupe, koja će pristupiti izradi nove strategije, ali takođe čekaju da vide na osnovu kojih kriterijuma će ta radna grupa opet biti formirana, jer “očekuju da u radnoj grupi novinarska udruženja imaju posebnog predstavnika, a posebno mesto medijska udruženja poslodavaca”.\nŠto je i logično, jer novinari i predstavnici medijskih poslodavaca ne mogu da imaju iste interese, a Raković kaže da će takav potez biti nekakav prvi korak ohrabrenja i pozitivan znak.\nPredsednik Upravnog odbora Asocijacije medija Zoran Sekulić rekao je na predstavljanju istraživanja “Prava mera medija”, da ovi podaci otvaraju prostor za ozbiljnu i argumentovanu raspravu o medijskom sektoru u Srbiji.\n“Nije vest da je medijska situacija loša, da je loš položaj novinara, da postoje politički i finansijski pritisci, kao i pogrešna primena medijske regulative, ali jeste vest da je urađeno istraživanje koje otvara nov prostor i pokazuje da je tema kompleksnija nego što je to vidljivo golim okom”, smatra Sekulić.\nIz ove studije se vidi da preterana komercijalizacija ugrožava opstanak medija, rekao je Sekulić i konstatovao da te teme treba da nađu mesto i u novoj medijskoj strategiji.\nAmbasador OEBS u Srbiji Andrea Oricio savetovao da se podaci iz ovog istraživanja koriste i u izradi nove medijske strategije i istakao da je OEBS spreman da pomogne Srbiji u njenoj izradi, ali i da sama izrada zavisi od Srbije.\nU izradi izveštaja „Prava mera medija“ učestvovali su medijska industrija, državne institucije i medijska udruženja.


DPK: Specijalizivano tužilaštvo zloupotrebilo ovlašćenja - Radio Kontakt Plus\nDPK: Specijalizivano tužilaštvo zloupotrebilo ovlašćenja\n21:17, 27.06.2020Izvor: RTK / RTK 2\nDemokratska partija Kosova (DPK) ocenila je danas da je objavljivanje optužnica protiv dvojice osnivača OVK, Hašima Tačija i lidera te stranke Kadrija Veseljija, kontradiktorno.\nNa sastanku Predsedništva stranke i parlamentarne grupe su naveli da je takvo postupanje vrlo negativno i uznemirujuće, zbog nedostatka nepristrasnosti i zloupotrebe ovlašćenja od strane Specijalizovanog tužilaštva, koje se oglasilo pre nego što sud potvrdi ili odbije navode u optužnici.\n"DPK je uveren da je albanski narod na pravoj strani istorije, da je rat našeg naroda koji je vodila OVK bio pravedan, čist i odbrambeni oslobodilački rat, pa je zato osvojio srca celog zapadnog sveta koji je bio ujedinjen u naporima našeg naroda za slobodu i nezavisnost", istaknuto je na sastanku.\nIz Demokratske partije Kosova poručuju da neće dozvoliti promenu istorije.\n"Srbija je bila agresivna i izvršilac stravičnih zločina i genocida na Kosovu. Ovo je ključni trenutak za pružanje sveobuhvatne podrške u inicijativi predsednika Veselija da se ponovo aktiviraju i pojačaju napori Kosova na tranzicionom pravdu, ojača kolektivno pamćenje, pronađu i privedu pravdi oni koji su masakrirali albanske civile", smatra DPK.\n"Pozivamo vladajuće strukture stranke, članstvo, građane i sve političke stranke, da pokažu opreznost i solidarnost kako bismo zajedno odbranili našu pravednu borbu i interes naše države", zaključuju iz DPK.\nTagovi: Specijalni sudOVKDPKKosovo


Trudnoća Archives - MamaiTata\nVečito ptanje i rasprava na forumima i mestima gde mame ćaskaju je da li je baby friendly program dobar ili je bolje kada je klasično odeljenje gde su bebe u boksu a mame same u sobi. Odgovor na ovo pitanje nikada neće biti do kraja definisano jer su mame...\nKada sam saznala da ćemo imati blizance znala sam, donekle, da će trudnoća biti teža nego kada sam bila trudna sa Andrejem, pogotovo za moju konstituciju uvek mršave i relativno sitne osobe, ali nikad nisam znala koliko se zapravo ove dve trudnoće razlikuju. Sada, sa ove tačke gledišta kada...\nMoć napisane (u ovom slučaju iskucane) reči je velika, videti svoje misli složene u neku celinu pomaže da sagledate i razjasnite svoja osećanja. Zato volim da pišem, i zato imam potrebu da progovorim o još jednoj temi o kojoj se malo priča ili se olako shvata a to je...\nTrenutak kada smo saznali da nosim blizance je bio u isto vreme i šok i radost. Gledajući sliku sa ultrazvuka i one dve tačkice na njoj su u nama budile hiljadu pitanja i podpitanja. Malo je reći da smo par dana i suprug i ja imali onaj pogled koji...


„Tražimo da prestane da obećava da će konačno rešiti status Kosova, jer danas Srbija nije u poziciji da može da rešava problem konačnog statusa Kosova, a da to bude u korist naših nacionalnih i državnih interesa. Naš zadatak je bio da mu saopštimo da postoje Srbi i da većina misli onako kako mi govorimo, koji se ne slažu sa politikom koja treba konačno danas da reši Kosovo, jer to u stvari vodi ka nezavisnosti Kosova”, rekao je.\nNa pitanje ’zašto se predsedniku Srbije žuri da reši pitanje Kosova’, Trajković je kazao da se verovatno radi o ranije preuzetim obavezama koje su nametnute od strane Zapada.\n„Ima obavezu prema onima koji ga podržavaju, od centara moći, pre svega mislim na Ameriku, na Brisel i ta nervoza se oseća u poslednje vreme, od njegovog boravka u Nemačkoj. Dakle, u tom grmu leži zec i tu je sada problem – na koji način da on ili nastavi da to radi što je počeo da radi ili da se okrene. Sigurno oni koji mu daju podršku traže ispunjenje nekakvih zahteva, a to je pre svega, rešavanje Kosova, jer ne verujem da Merkelova može da traži od Vučića nešto drugo, osim da prizna nezavisnu državu Kosovo, jer je i Nemačka priznala Kosovo“, naveo je Trajković koji smatra da će rezultat predloga Aleksandra Vučića o Kosovu koji je najavio krajem marta ili početkom aprila biti referendum.\n„Ne verujem da bi smeo bilo ko u Srbiji da sam, pa makar to bio i predsednik Republike Srbije, saopšti stav i kaže – ovo je rešenje, očigledno da će to ići ka referendumu. Referendum je nešto što je u ovom trenutku poželjno, ali moraju da se stvore uslovi, jer referendumi mogu biti ovakvi ili onakvi. Od toga kakva će biti pitanja, do toga ko organizuje referendum, ima li dovoljno demokratičnosti, šta su to birački spiskovi i mnogo toga kako bi mogli da garantuju da bi referendum bio demokratski i iz njega dobili pravu odluku“, rekao je.\nKomentarišuće sve češće pisanje medija o navodnoj podeli Kosova Trajković smatra da to nije realno.\n„Mislim da se više ovde govori o razmeni teritorija, dakle severno Kosova za jug Srbije – Preševo, Bujanovac i Medveđu. Srbija bez tog koridora 10 je prosto nefunkcionalna, kao ’čovek bez noge’. Ja mislim da bi to bila prava katastrofa da se za sever Kosova da jug Srbije, a suština za šta se Srbi, kad je Kosovo i Metohija u pitanju bore, jeste ono što je ispod Ibra, ovde je taj, takozvani, mit kosovski. Ispod Ibra, a ne iznad Ibra“.\nSrpska lista da ne krši Ustav Srbije\nEventualna podrška Srpske liste ratifikaciji Sporazuma o demarkaciji sa Crnom Gorom značila bi kršenje Ustava Srbije, smatra Trajković.\n“Ako je Srpska lista državni projekat Srbije, onda Srpska lista mora da da se ponaša na način da čuva Ustav Srbije. Dakle, to nije granica između Kosova i Crne Gore, već je to granica između Srbije i Crne Gore. Davanje podrške za Sporazum o demarkaciji značilo bi protivustavno delovanje Srpske liste”, naveo je Trajković.\nGovoreći o nedavnom susretu čanova SNF sa patrijarhom Srpske pravoslavne crkve Irinejem, Trajković je kazao da i sam patrijarh izražava bojazan za budućnost Kosova.\n„Patrijarh nam je rekao da mu je teško kad čuje da će doći do „bolnih rezova“, da će se praviti kompromis i tako dalje i onda se pita šta se iza toga krije, ali ima nadu da do toga neće doći. U suštini Crkva i patrijarh u potpunosti podržavaju naše stavove i naš projekat, kako i na koji način treba opstati ovde na Kosovu i Metohiji. Dakle, treba jačati ovaj narod koji je ovde, ekonomski, politički, nacionalno, sačuvati teritoriju, prostor“.\n„Marko Đurić do sada nije hteo da razgovara, evo sada dolazi i imaćemo prilike da razmenimo mišljenje. Mi želimo da budemo politički partneri, mi Srbi sa Kosova i Metohije, to je naša sudbina, ne možemo sada da rušimo jednog predsednika, pa da dovedemo drugog, pa da njega molimo, pa da ponovo rušimo. Mi želimo da izvršimo pozitivan politički pritisak na današnju vlast da rešava naš problem. Ukoliko ga ne rešava, sami će se okliznuti. Na Kosovu će se svako ko se pravilno ne bavi Kosovom sam okliznuti. Na kraju krajeva, od cara Lazara do današnjeg dana - svi su se okliznuli, samo je pitanje kako ćeš pasti“.\nSNF je, po njegovim rečima, spreman i da podrži predsednika Srbije Aleksandra Vučića, ali pod određenim uslovima.\n„Mi smo mu pojas za spasavanje. Ako bi odustao od Briselskog sporazuma i od puta koji vodi ka nezavisnosti, mi smo spremni da pružimo ruku i da podržimo takvu politiku“.\nTrajković je kazao da još uvek radi na svojoj knjizi koju je najavio pre nekoliko godina, a koja nosi, kako je kazao, radni naslov “Ko je izdao Kosovo”.\n“Pošto izdaja još uvek traje, ja ne bih želeo da je završim, a da ne vidim ko je stvarno najveći izdajnik po pitanju Kosova i Metohije”, rekao je Momčilo Trajković u emisiji “Slobodno srpski“.


Održana je konferencija za medije, obratio se predsednik sa novim info – IVENSA VESTI ONLINE NOVINE\nOdržana je konferencija za medije, obratio se predsednik sa novim info\n23.03.2020 u 18.25 časova održana je konferencija za medije predsednika Aleksandra Vučića\n23.03.2020 u 18.25 časova održana je konferencija za medije u okviru specijalne emisije u kojoj se predsednik republike Srbije obratio javnosti i predstavnicima za medije povodom aktuelnosti vezanih za nove mere u borbi protiv korona virusa.\nPredsednik se obratio medijima novošću da je još jedna osoba ženskog pola izgubila život u borbi protiv korona virusa, iako je imala lakšu kliničku sliku. Ovom prilikom predsednik je izjavio da je teško vršiti monitoring broja obolelih, ali da se država trudi da uspori krivu nepovoljnog delovanja virusa.\nPredsednik Vučić Kinu smatra za najveći autoritet po pitanju korona virusa i planira promenu pristupa u borbi protiv korona virusa prema Kineskom modelu. Predsednik Vučić: „Do sada smo se branili, ali sada je vreme za ofanzivu, da napadnemo virus“.\nLakši pacijenti, koji brzo ulaze i brzo izlaze, primaće se na Sajmu i Studentskom gradu\nBolesnici sa srednjom kliničkom slikom, za koje su nam još potrebni neinvazivni respiratori\nPacijenti sa teškom kliničkom slikom koji će biti primani na VMA i u bolnici Dragiša Mišović.\nNajavljene su i oštrije mere povodom kršenja mera izolacije za građane koji dolaze iz mesta koja se smatraju žarištima na 3-5 godina zatvorske kazne zbog ugrožavanja zdravlja drugih građana.\nNajavljeno je i pokretanje proizvodnje hlorokina, leka koji se pokazao delotvoran u lečenju virusa.\nPredsednik se zahvaljuje Kini na podršci i pomoći u nabavci respiratora, „respiratori su zlato na tržištu“ vrednost respiratora u normalnim uslovima je 26-40 hiljada, a danas iznosi čak 150-200 hiljada. Kina nam je po rečima predsednika puno pomogla po ovom pitanju, ali nam nedostaju još i ne-invazivni respiratori.\nPredsednik se obraća privatnom sektoru, on im ne obećava ono što ne može da ispuni, ali pravi ozbiljan plan za pomoć njima, posebno onom delu privatnika koji ne bude otpuštao građane. Minimalne plate u Srbiji će ostati iste, plate u javnom sektoru će biti iste, a penzioneri će dobiti pomoć u vidu isplate pune penzije sa dodatkom od 4 hiljade dinara. Predsednik naglašava da će Nemačka završiti sa stopom rasta od -5, a da ćemo mi uspeti da prođemo sa -2%, što bi nas svrstalo u prve tri zemlje u Evropi.\nPredsednik je zahvalan ljudima koji rade da bih Srbija spremno dočekala ovu situaciju, a posebno lekarima koji rade 18-19 sati rizikujući svoje živote u borbi sa virusom.\nPomoć će dolaziti i od strane Ujedinjenih Arapskih Emirata, a najavljena je i dodatna pomoć Narodne republike Kine. Predsednik završava ovu konferenciju zahvaljujući se Kini na pruženoj pomoći, predsednik: „Kina mnogo voli Srbiju i beskrajno im hvala na tome“ i ohrabrujući Srbiju rečima: „Predaja nije opcija, živela Srbija“.\nTags: #covid-19 #COVID19 #pandemic #ITALIJA #KORONA #VIRUS #MERE #SRBIJA #vakcina #vanredno_stanje #zabranaizlaska #COVID-19_pandemic, covid-19, Konferencija, KORONA VIRUS, Vučić\nPrevious Broj zaraženih u Srbiji porastao na 249 građana, a troje građana je preminulo!\nNext PRE TAČNO 21 GODINU NATO JE IZVRŠIO AGRESIJU; BG FORUM: TRAŽIMO IZVINjENjE I NAKNADU


by Marija Dedić\t29/04/2021\nAmerička avio kompanija United Airlines namerava da ove godine upotrebi skoro 13 miliona litara niskougljeničnog avio goriva napravljenog od otpada. Na ovom projektu čiji je cilj smanjenje ugljeničnog otiska i povećanje upotrebe ekološkog goriva, kompanija sarađuje sa firmama uključujući Nike Inc i Siemens AG.\nUnited Airlines smatra da će na ovaj način doprineti stvaranju tržišta za ekološko avio gorivo.\n– Videćemo kako se projekat razvija. Verujem da postoji ogroman potražnja – rekao je izvršni direktor kompanije Scott Kirby.\nAvioni nikada neće biti potpuno dekarbonizovani\nDo sada, avio industrija se u smanjenju ekološkog uticaja letenja manje fokusirala na nove tehnologije, a više na kupovinu ugljeničnog ofseta.\nReč je o programu koji pojedincima i kompanijama omogućava da balansiraju svoj ugljenični otisak tako što će investirati u ekološke projekte koji čuvaju ugljen dioksid i na taj način kompenzovati sopstvene emisije gasova staklene bašte. Kritičari su im to zamerali ističući da ovi programi ne adresiraju direktno klimatske ciljeve i maskiraju problem avio emisija.\n– Znamo da avioni nikada neće biti potpuno dekarbonizovani, ali nećemo upotrebljavati ofsete da postanemo 100% zeleni – rekao je Kirby.\nMeđunarodna asocijacija za vazdušni saobraćaj IATA poručuje da emisije gasova staklene bašte iz ekoloških goriva mogu biti za 80% niže nego kod standardnog goriva i da su ekološka goriva jedina srednjoročna opcija za smanjenje rasta emisija jer avioni još ne mogu da pređu na električne panele.\nFoto: Pixabay/Dirk Daniel Mann\nTags: ekološko gorivo,gorivo od otpada,Međunarodna asocijacija za vazdušni saobraćaj IATA,nike inc,siemens ag,ugljenični ofset,ugljenični otisak,united airlines


Katarina Jokić osvojila Najk kup\n– December 12, 2012Posted in: Glavne vesti\nIzgleda da najveće nade ženskog tenisa u Srbiji stižu iz Republike Srpske. Posle Nikoline Jović, još jedna mlada i izuzetno talentovana devojčica igra od ove nedelje pod imenom Srbije, i već je u svom prvom nastupu osvojila titulu!\nKatarina Jokić dolazi iz Novog Grada, rođena je u aprilu 1998. godine u Zrenjaninu, a do titule na Floridi došla je posle samo jednog izgubljenog seta i to prvog, na samom startu turnira! U finalu Najk kup mastersa, u konkurenciji do 14 godina, pobedila je Huliju Pajolu iz Španije sa 6-4 6-2.\n“Iz dana u dan igrala sam sve bolje. U svim mečevima sam igrala protiv nosioca, ali nisam izgubila ni set, a onda sam protiv teniserke iz Španije bila dominantna u finalu. Ovo je za mene izuzetno važna pobjeda koja će mi dati samopouzdanje u narednom periodu”, rekla je Katarina.\nOvo je svakako njen najveći uspeh, mada treba dodati, da je Katarina osvojila još jedan prestižni juniorski turnir na Floridi, Edi Her i to 2010. godine u konkurenciji do 12 godina.


Marriott hoteli najbolja hotelska kompanija za rad u Ujedinjenom Kraljevstvu – Future Hospitality Leaders\n9. marta 2012. 5. oktobra 2012.\nMarriott hoteli najbolja hotelska kompanija za rad u Ujedinjenom Kraljevstvu\n„Marriott“ hoteli proglašeni su za broj jedan kompaniju u Ujedinjenom Kraljevstvu u sektoru hotelijerstva na listi „25 Najboljih velikih kompanija za rad“ od strane nedeljnika „The Sunday Times„. Lista najboljih poslodavaca sastavlja se na osnovu glasova njihovih zaposlenih, a ove godine gotovo 1.000 kompanija je učestvovalo u izboru, dok je stručan žiri razmatrao utiske preko 275.000 zaposlenih.\nIako na teritoriji UK posluju samo pet godina, Marriott hoteli, na listi najboljih kompanija objavljenoj 4. marta zauzeli su ukupno dvanaesto mesto, ali i vodeće mesto u sektoru hotelijerstva. Takodje, Marriott hoteli nagradjeni su „statusom dve zvezdice“ pod standardom „The Best Companies Accreditation“ za 2012. godinu.\n„Nakon samo pet godina postojanja na teritroiji Ujedinjenog Kraljevstva, biti na listi 25 najboljih kompanija The Sunday Times-a je veliki uspeh za celu kompaniju „Marriott International„, navodi Amy McPherson, predsednica Marriott International-a za teritoriju Evrope. „Naša filozofija se bazira na tome da ako se dobro odnosite prema zaposlenima, oni će se dobro odnositi prema gostima, koji će se ponovo vraćati u naše objekte. Naša kompanija zaposlenima pruža radnu atmosferu okrenutu timskom radu i poverenju“.\nMarriott hoteli zapošlaljvaju skoro 10.000 ljudi na teritoriji Ujedinjenog Kraljevstva. Od tog broja, čak 72% zaposlenih tvrdi da je menadžment vodjen pravom Marriott politikom vrednosti, a 79% veruje da može da doprinese uspehu kompanije.\nTrening i obuka zaposlenih ključ su uspeha Marriott kompanije i svaki zaposelni dobija personalizovan plan obuke i dužan je da svake godine pohadja odredjene treninge. U kompaniji veruju da je jako važno dobrineti zajednici zbog čega njihovi zaposleni učestvuju u raznim volonterskih programima.\nNaš kolega, Marko Pantović trenutno je na internship programu u „Marriott Marquis“ hotelu u Atlanti, u američkoj državi Džordžija, i nadamo se da će uskoro podeliti svoje utiske sa nama o obuci koju je prošao kao i radnoj atmosferi, dok mi nestrpljivo isčekujemo otvaranje „Courtyard by Marriott“ hotela u Beogradu, najavljeno za 2013. godinu.\nAutor: Jovana Ilic\nPosted in tekstovi FHL autoraOznačeno hotelijerstvo, hotelski lanciBy Jovana IlićPostavite komentar\n← Turizam se polako oporavlja\nAustrijski lanac Falkensteiner preuzima upravljanje hotelom Stara planina? →


Ljajić: Ima zainteresovanih za privatizaciju banja u Srbiji\nBEOGRAD - Potpredsednik vlade i ministar trgovine, turizma i telekomunikacija Rasim Ljajić izjavio je danas da, kada je reč o privatizaciji banja u Srbiji, postoji dogovor da se svaka banja tretira posebno, jer je njihov pravni status i stanje različito, te da ima zainteresovanih.\n"Imate banje koje ne možete prodati za dva dinara, a ima banja u odličnom stanju, tu bismo tražili solidne novce. Negde ćemo tražiti strateško partnerstvo", rekao je Ljajić na RTS-u.\nKako je naveo, Mataruška i Bogutovačka banja "idu u paketu", dok se za Bujanovačku i Kuršumlijsku traže posebna rešenja.\nZa Kuršumlijsku banju, kaže, postoji zainteresovani kupac koji je već vlasnik Prolom banje, a Slovaci su zainteresovani za kupovinu Mataruške i Bogutovačke banje.\nNavodeći da zna da se većina radnika u banjama i medicinskim centrima u vlasništvu države protivi privatizaciji, Ljajić navodi da će "status kvo" dovesti do toga da banje propadnu.\n"Madarska i Slovenija nam odvlace turiste jer su tamo bolji uslovi, standardi i bolje kategorije hotela. To ne znaci da ce se sve banje prodati, ali se proces mora pokrenuti sa mrtve tacke", naglasio je ministar Ljajić.\n« Izjava Bulatovića: Svi građani Niša imaju grejanje Više od 150 ruskih padobranaca na vojnoj vežbi u Srbiji »


<< < Page 51 of 54 > >>\nTabor planinara Srbije - Kamena Gora\nTim spasilaca Gorske službe spasavanja Srbije je, početkom jula, obezbeđivao republičku planinarsku akciju «Tabor planinara Srbije». Lokacija održavanja ovogodišnjeg skupa planinara bila je Kamena Gora, kod Prijepolja.\nVežba spasavanja na vodi IBAR 2012\n23.6.2012 GSS aktivno učestvovao u vežbi spasavanja na Ibru u organizaciji MUP-a Srbije i Sektora za vanredne situacije. Uz odličnu organizaciju i koordinaciju više od 330 učesnika, kao i dobru atmosferu, vežba postigla svoje ciljeve\nOdržana izborna skupština GSS Srbije\nGorska služba spasavanja Srbije (GSS) je tokom vikenda na redovnoj izbornoj skupštini izabrala novo rukovodstvo i razmotrila izveštaj dosadašnjeg rukovodstva i specijalizovanih komisija.\nSpasioci GSS Srbije sertifikovani za helikopterska spasavanja\nSpasioci Gorske službe spasavanja Srbije (GSS) upravo su se vratili sa međunarodnog tečaja za helio-spašavanje održanog od 25. – 27. maja na liticama Mosora, Hrvatska, pod pokroviteljstvom Gorske službe spasavanja Švajcarske i najbolje ekipe za helio spašavanje na svetu, Air Zermatt. Time je GSS postao jedina organizacija u Srbiji čiji članovi imaju ovaj prestižni međunarodno priznati sertifikat.\nGSS na Sajmu bezbednosti\nOd 28. do 30. maja 2012. godine na Beogradskom sajmu tim iskusnih spasilaca će zainteresovanima predočavati tehnike i organizaciju spašavanja. Pokazna vežba spašavanja sa objekata će biti izvođena svaki dan u saradnji sa vatrogasnom službom. Prva vežba je zakazana za ponedeljak u 11:30 h.\nMeđunarodna vežba spasavanja na Kopaoniku 30. mart - 1. april 2012.\nOvo je bilа trećа i poslednjа vežbа u prvoj fаzi projektа sаrаdnje tri službe spasavanja: GSS Srbije, GSS Slovenije - GRZS Stаnicа Tržič i spаsioci iz BiH - GSS Stаnicа Mostаr, koji nažalost nisu bili u mogućnosti dа dođu u novom terminu.\nNordijski maraton Vasaloppet, Švedska, 26. februar 2012.\nMura, Švedska - Bojan Ristić, član Gorske službe spasavanja Srbije (GSS) iz Zaječara, i Darko Vasić iz Požarevca, nedavno su učestvovali na „Vasaloppet“, najvećem svetskom ski takmičenju koje se na stazi od 90 km kontinuirano održava u Švedskoj od 1922. godine. Njih dvojica su prvi zvanični učesnici iz Srbije u toku 90 godina duge tradicije ove maratonske trke.\nRetro trka GSS Srbije održana u dobrom druženju i pozitivnoj energiji\nZajedno sa kolegama spasiocima iz regiona Crne Gore, Republike Srpske, Slovenije, Hrvatske i Rumunije ovogodišnja tradicionalana trka u paralel slalomu je održana u retro stilu 80-ih u punom svetlu.\n16. zimski uspon na Trem\nZimski uspon na Trem (1810 mnv), republička akcija Planinarskog Saveza Srbije, održana je 25. februara u organizaciji PK “Železničar” iz Niša. Složeni meteo uslovi nisu sprečili više od 600 planinara iz Srbije i okolnih zemalja da krenu na jedan od najlepših zimskih uspona u našoj zemlji.\nSnežne lavine - kako se ponašati na lavinoznim terenima?\nPromena temperature i najava novih snežnih padavina stvara povoljne uslove za pojavu lavina, koje ne moraju da nastanu samo u visokim planinama nego i na usecima, čak i u šumama. Stoga ćete u daljem tekstu naći detalje i neke praktične savete...


NAUE proizvodi kod izgradnje regionalnih deponija u Srbiji (BELMONT BG) - BUILD magazin\nNAUE proizvodi kod izgradnje regionalnih deponija u Srbiji (BELMONT BG)\nRezultat uspešne saradnje jeste činjenica, da se gradi prva regionalna sanitarna deponija komunalnog čvrstog otpada na području Srbije, koja umesto barijere od prirodne gline debljine 1.0m, primenjuje geosintetičku bentonitnu foliju Bentofix®, koja u potpunosti zamenjuje taj sloj prirodne gline debljine 1,0m. Naue u Pirotu\nNa lokaciji Muntina Padina u Pirotu, u sredu 7. oktobra 2009. godine, počela je ugradnja hidroizolacionog sistema na regionalnoj sanitarnoj deponiji. Za izgradnju regionalne sanitarne deponije za više gradova i opština ugovor je sa Opštinom Pirot kao naručiocem i Evropskom agencijom za obnovu potpisala kompanija Alpine Bau GmbH. Alpine ja sklopila ugovor sa kompanijom Belmont BG iz Beograda, koja je ovlašćeni predstavnik nemačkog proizvođača geosintetike, kompanije Naue GmbH & Co. KG.\nNemačka kompanija Naue je jedini evropski proizvođač geosintetičkih materijala, koji se koriste kod izgradnje deponija, a koji u svojim proizvodnim kapacitetima proizvodi sve potrebne materijale za realizaciju ovakvih projekata od bentonitnih folija, HDPE geomembrana, zaštitnih geotextila, drenažnih folija…\nUgradnjom ovih geosintetičkih materijala, koji su međusobno kompatibilni, sa svojim tehničko – tehnološkim karakteristikama, i potiču od istog proizvođača, obezbeđuje se visok stepen sigurnosti i garancija za postizanje maksimalnih efekata namene na objektima gde se vrši njihova ugradnja.\nBelmont BG u funkciji zastupanja i plasmana geosintetičkih proizvoda kompanije Naue na tržištu Srbije, pruža kompletnu uslugu nabavke, isporuke i ugradnje navedenih materijala, koji se komplementarno ugrađuju u objekat deponije i daje garancije za izvedene poslove.\nTakođe, projektanti firme Belmont sa kompetentnim stručnim timom iz Nemačke pružaju odgovarajuću tehničku podršku već u samoj pripremi projekta, i to od projektovanja do završetka izgradnje deponije, primenjujući brojna iskustva iz prakse kod izgradnje ovih objekata u regionu, evropskim zemljama i širom sveta. U Evropi su u približno 60% svih deponija ugrađeni geosintetički materijali nemačkog proizvođača Naue GmbH & Co. KG.\nPrilikom pripreme za realizaciju projekta regionalne deponije u Pirotu, kompanije Belmont i Naue su ostvarile uspešnu saradnju sa glavnim izvođačem radova, kompanijom Alpine, kao i sa projektantima, investitorom i njihovim nadzornim organom. Rezultat ove uspešne saradnje jeste činjenica, da se gradi prva regionalna sanitarna deponija komunalnog čvrstog otpada na području Srbije, koja umesto barijere od prirodne gline debljine 1.0m, primenjuje geosintetičku bentonitnu foliju – Bentofix®, koja u potpunosti zamenjuje sloj prirodne gline debljine 1,0m.\nZbog jednostavne tehnike i brzine ugradnje geosintetičke bentonitne folije Bentofix®, postižu se veliki efekti uštede vremena i finansijskih sredstava.\nSvi materijali su izrađeni i testirani po evropskim standardima, za šta poseduju važeće ateste i sertifikate.\nFaze realizacije ovog projekta, od isporuke hidroizolacionih geosintetičkih materijala do ugradnje vide se na sledećim slikama.\nISPORUKA I SKLADIŠTENJE\nVeoma je važno, de se od početka vodi računa o materijalima, kako bi u svim fazama ugradnje bili u ispravnom stanju, što dovodi do maksimalnog kvaliteta ugrađenog sistema i mogućnosti davanja odgovarajućih garancija za izvršene poslove.\nNa kosine se po predhodno potvrđenom projektu ugrađuje zaštitni geotekstil, preko njega se po celoj površini stavlja geosintetička bentonitna folija Bentofix®. Ta folija je veoma jednostavna za ugradnju jer je nije potrebno variti, već se jednostavno preklapa u širini od 30cm, nakon čega dolazi do reakcije sa vodom, kada se sama spaja u kompaktnu nepropusnu cjelinu. Kao što se vidi na slici, preklopi su već fabrički impregnirani dodatnom količinom bentonitnog praha, tako da za razliku od većine konkurentskih proizvoda, geosintetičku bentonitu foliju Bentofix®, nemačkog proizvođača Naue, nije potrebno dodatno posipati bentonitnim prahom na uzdužnim spojevima.\nMesta preklapanja u širini od 30cm, fabrički su jasno obeležena plavom linijom, tako da je za radnike ugradnja veoma jednostavna.\nPreko bentonitne folije ugrađuje se sloj vodonepropusnih HDPE geomembrana, koje kao jedne od retkih na tržištu imaju pismenu garanciju, da su najmanje 10 godina otporne na dejstvo UV zraka, ako su direktno izložene suncu, kao i da delovanje UV zraka na HDPE geomembranu ne rezultuje nikakvim promenama kvaliteta u tom vremenskom razdoblju.\nHDPE geomembrane nemačkog proizvođača Naue GmbH & Co. KG su izrađene od visoko odpornih polietilenskih materijala i jedine pružaju najveću moguću otpornost na različite uticaje agresivnih materija. Takođe je nemačka kompanija Naue jedan od retkih proizvođača u svetu, koji na rubovima folije ima ugrađenu zaštitnu traku širine 10 cm, koja se skida neposredno pre varenja folije, čime štiti mesto varenja HDPE geomembrana od prljanja prilikom ugradnje – varenja folije. Time se postiže najviši mogući kvalitet formiranog termofuzionog vara. Varenje geomembrana mogu vršiti isključivo sertifikovani varioci. Dvostruki var sa vazdušnim kanalom u sredini, pruža mogućnost kvalitetnog testiranja varova. Neposredno posle polaganja i ugradnje – termofuzionog varenja HDPE geomembrane Carbofol®, vrši se njeno pokrivanje zaštitnim geotekstilom Secutex® koji je takođe proizvod nemačkog proizvođača Naue.\nTime se stiču uslovi za početak faze ugradnje drenažnog sloja, nakon čega se telo deponije, sa potpuno instaliranim hidroizolacionim sistemom, predaje investitoru na upotrebu. Tada će započeti faza eksploatacije regionalne deponije komunalnog čvrstog otpada Muntina Padina u Pirotu. Najvažnije prednosti geosintetičke bentonitne folije Bentofix® NSP 4900 nemačkog proizvođača Naue GmbH & Co.KG\nKarakteriše ga izuzetno nizak koeficijent hidrauličke konduktivnosti (osnovna karakteristika nepropusnosti), koji kod Bentofix®-a NSP 4900 iznosi k < 2 x 10-11 m/s Jedan sloj Bentofix®-a NSP 4900, posmatrano prema stepenu hidrauličke konduktivnosti, u potpunosti supstituiše sloj nabijene i uvaljane prirodne gline debljine 1m\nSloj Bentofix®-a NSP 4900 debljine ≈ 1 cm, povećava korisnu zapreminu deponije u proseku za 0.5m3/m2 čime značajno produžava vek eksploatacije deponije Jedan kamion Bentofix®-a NSP 4900 potpuno zamenjuje navoz i instaliranje približno 154 kamiona prirodne gline\nIzuzetno jednostavno instaliranje za koje nije neophodno visoko stručno osoblje, niti mehanizacija čiji su radni časovi veoma skupi\nBentofix® NSP 4900 može se instalirati i na ekstremno strmim delovima tela deponije\nBentofix® NSP 4900 se uspešno instalira i pod vodom, kao i na ekstremno niskim temperaturama koje su značajno < oC.\ntel/fax: +381 11 30 37 383\nmob: +381 64 38 00 942


75 godina braka Srbije i MMF-a: Ucene, prevare, ljubav – Bankar.rs\nVučić: Protiv sam zabrane rada nedeljom\nMišković: Srbija nam je mala, probleme u regionu rešavali smo na blic\nKurs dinara danas 117,5388\nPregled štampe – petak 24.01.2020.\nAbu Dabi fond smanjio svoj udeo u italijanskoj UniCredit banci\nMastercard i partneri pokreću koaliciju za borbu protiv klimatskih promena\nEvo koja je opština šampion bezgotovinskog plaćanja\nEBA: Stres test će manje koštati EU banke, delom će ga same sprovoditi\nPredlog EK: Minimalna plata da bude 60% medijalne bruto zarade\nSlučaj Rajfajzen banke u Hrvatskoj: Ostavka zbog „pritiska na Ustavni sud“ ili lobiranja?\nBanke u evrozoni povećale neto prihode od kamata u trećem kvartalu\nAIK banka refinasira 90 miliona evra duga Mercatora u Srbiji\nBanke ne žele da prekinu poslovanje sa velikim zagađivačima\nVodafon otkazao podršku “Libri”\nTramp: Rast SAD bio bi blizu četiri procenta da nije bilo povećanja FED-ovih kamata\nRast akcija na Beogradskoj berzi, obveznice Srbije “planule”\nHome/ANALIZE/75 godina braka Srbije i MMF-a: Ucene, prevare, ljubav\n75 godina braka Srbije i MMF-a: Ucene, prevare, ljubav\nMeđunarodni monetrni fond proslavlja 75. rođendan, a ondašnja Socijalistička Federativna Republika Jugoslavija bila je jedna od zemalja učesnica Bretonvudske konferencije 1944. i jedan od osnivača Međunarodnog monetarnog fonda (MMF) na toj konferenciji.\nTada su 44 zemlje definisale osnove na kojima će počivati međunarodni monetarni sistem posle Drugog svetskog rata, a uz MMF osnovana je i Međunarodna banka za obnovu i razvoj, piše Nova ekonomija.\nNakon demokratskih promena 2000. Srbija je imala sedam aranžmana sa MMF. Odnos Srbije i MMF-a u poslednjih 20 godina prolazio je kroz različite faze: od evidentne politike štapa i šargarepe, preko višegodišnjeg odlaganja da se ispuni dogovoreno, do otvorenih pohvala MMF-a vladinoj politici i posvećenosti ekonomskim reformama koje je vodio Aleksandar Vučić.\nPoslednji put je Međunarodni monetarni fond (MMF) zamrznuo kreditini aranžman sa Srbijom u februaru 2012. najavljujući da će se misija MMF-a vratiti na pregovore tek nakon parlamentarnih izbora.\nU pozadini odlaganja ove revizije aranžmana iz predostrožnosti vrednog 1,1 milijardu evra su bile daleko veće garancije za kredite javnim preduzećima i veće zaduživanje države od utvrđenog okvira sa ovom međunarodnom institucijom. To nije bio prvi put da MMF suspenduje pregovore sa Vladom Srbije, podseća portal.\nU prethodnom stend-baj aranžmanu sklopljenom u maju 2009. MMF nije odobrio zaključenje druge revizije aranžmana (Vlada Mirka Cvetkovića na slici).\nTadašnji šef Misije MMF-a za Srbiju Albert Jeger rekao je da će se druga revizija okončati za vreme treće revizije u oktobru 2009. pod uslovom da Vlada Srbije započne neophodne reforme i da smanji javnu potrošnju.\nPo broju odlaganja revizija i nepoštovanja dogovorenih reformi ipak prednjači aranžman iz 2002. koji je umesto tri zbog brojnih odlaganja trajao pet godina. Ovaj aranžman je bio izuzetno važan jer je ocena MMF-a o uspešnosti pregovora uticala na otpis duga Kluba pariskih poverilaca u iznosu 700 miliona evra, piše Nova ekonomija.\nČetvrta, peta i šesta revizija aranžmana su nekoliko puta odlagane jer Vlada Srbije (Vlada Vojislava Koštunice) nije sprovodila predviđene reforme ili je donosila zakone suprotno dogovoru sa MMF-om.\nTipičan primer obmanjivanja MMF-a bilo je usvajanje Zakona o penzionom i invalidskom osiguranju u koji je ušla odredba da prosečne penzije u naredne tri godine ne mogu pasti ispod 60 odsto prosečne zarade. MMF je izričito bio protiv toga u toku pregovora. U toku trajanja tog aranžama MMF je više puta izrazio sumnju u uspešnost aranžamana o čemu svedoče saopštenja NBS iz 2005. godine, navodi Nova ekonomija.\nPoslednji aranžman sa MMF-om sklopljen je 18. jula 2018. kada je odobren Instrument za koordinaciju politike. Ovo je mehanizam savetodavnog karaktera I ne predviđa povlačenje novca.\nMMF Reforme Srbija Vlada Srbije\nDinar stabilan, kurs 117,7389\nCene stanova u Beogradu za dve godine porasle 30%\nProblem za banke: Dužnici napuštaju države re...\nU kupovinu uskoro bez novčanika, stiže nov si...\nČega "savršeni" lider ne sme da se boji i šta...\nJorgovanka Tabaković: Ja sam guverner dok je...\nAIK banka refinasira 90 miliona evra duga Mer...\nKAKEIBO metoda će vam pomoći da uštedite, a s...\nŽrtva e-džeparoša: Skenirali karticu u džepu...


Održan ciklus radionica sa mladim aktivistima i kreativcima u zapadnoj Srbiji | Cross-border Programme\n14. marta 2014. E-761 Susretanja, Vesti i događaji\nOdržan ciklus radionica sa mladim aktivistima i kreativcima u zapadnoj Srbiji\nU Užicu, Prijepolju, Šapcu, Loznici i Valjevu održan je tokom marta drugi krug radionica sa mladim kreativcima i aktivistima civilnog sektora, omladinskih organizacija i kancelarija za mlade. Radionice su održavane u okviru projekta E761 Susretanja/Convergence, koji se kroz Program prekogranične saradnje Srbija – BiH realizuje uz podršku Delegacije Evropske Unije.\nU Prijepolju smo 2. marta održali trening iz osnova javnog zastupanja za grupu mladih iz Prijepolja koji su uključeni u inicijativu javnog zagovaranja dobijanja prostora za više omladinskih organizacija čija je misija podrška mladima u kreativnom i profesionalnom razvoju. Kroz tehnike javnog zagovaranja, mladi su testirali svoj integritet, snagu ideje, saveznike i oponente, analizirali ciljeve i strategije. Cilj je bio i da grupa proveri svoju spremnost za proces javnog zagovaranja, odnosno izbor najbolje strategije. Nakon što su sagledali snagu koalicije i ciljeve javnog zagovaranja, grupa je utvrdila da nije u ovom trenutku dovoljno jaka i da ima jasan identitet, te je osim cilja da to ostvari u budućnosti, izabrala i strategiju pilot projekata koja bi vodela i osnaživanju i profilisanju grupe i ostvarenju cilja.\nNa javnom sastanku zainteresovanih strana u Užicu, 3. marta, Academica je predstavila koncepciju saradničkog prostora (co-working) kao jednog od mogućeg modela kreativnog razvoja kroz podršku preduzetničkim inicijativama u sektoru kreativnih industrija i srodnim delatnostima. Sastanku je prisustvovalo 18 frilensera koji su pokazali visok stepen interesovanja za ovu inicijativu koju je zainteresovana da realizuje Gradski kulturni centar. Ova ustanova raspolaže sa više od 150 m2 prostora koji bi uz manju investiciju mogao za kratko vreme biti prostor koji bi primio putem javnog konkursa prve korisnike iz mikrobiznisa usluga. Nakon što je ideja potvrdjena kroz prepoznati uzajamni interes obeju strana (javne ustanove i frilensera), Gradski kulturni centar Užice će pokrenuti prve korake u realizaciji ovog projekta kroz izradu studije izvodljivosti, koja će u prvim koracima sagledati tehnički i finansijski plan realizacije, potom i plan realizacije, kroz analizu drugih zainteresovanih strana.\nKako civilni sektor i, naročito mladi, mogu doprineti lokalnom kreativnom razvoju bila je tema radionice – treninga u Loznici i Šapcu 12. i 13. marta 2014. godine. Na inicijativu Kancelarije za mlade u tim gradovima, lokalni aktivisti i frilenseri okupili su se i radili uz pomoć našeg tima na dizajnu javne akcije u njihovim gradovima, koja bi trebalo da stavi temu kreativnosti i kreativnog razvoja u javnu sferu i ocrta neku od glavnih uloga omladinskog i neprofitnog rada.\nLoznička grupa mladih, koju čine dizajneri, fotografi, vizuelni umetnici, prateća zanimanja kreativnom sektoru prošli su kratki kurs iz osnova generisanja kreativnih rešenja i osnove komunikacija – kreiranje poruke u medijskom nastupu. Šabačka grupa je sastavljena od aktivista udruženja Svetlost i Kombinart, predvodjena Kancelarijom za mlade u tom gradu. S obzirom da je grupa heterogenija, radionica je imala cilj da kroz kou?ing pristup pomogne akterima da dodju do zajedničkog interesa i identiteta, kao i novih uloga ovih tradicionalno postavljenih nevladinih organizacija.\n22. marta u valjevskom Narodnom muzeju radionicu javnog zastupanja/javnog zagovaranja na veoma aktuelnoj temi zagovaranja dobijanja prostora Doma vojske za kreativne i umetničke inicijative civilnog i neprofitnog sektora Valjeva. Učesnici su bili i iz organizacije inicijatora – Vakum i drugi zainteresovani kreativci ovog grada, tim od 12 ljudi zagovornika inicijative. Cilj radionice bio je da proveri inicijativu zagovaranja dobijanja prostora Doma vojske za pretvaranje u neprofitni polivalentni kulturni centar odnosno coworking prostor i hab.\nTokom radionice analizirana je pozicija organizacije u percepciji predstavnika lokalne samouprave i samih inicijatora, da bi se sagledao raskorak izmedju predstave koju o sebi i svom radu imaju članovi organizacije, naspram očekivanoj slici koju imaju predstavnici lokalne samouprave. U nastavku, posebna pažnja je stavljena na definisanje teme javnog zastupanja na adekvatan način, tako da zadovolji suštinu koncepta JZ, uvaži političku realnost lokalne samouprave i zahteve inicijatora kampanje. Naposletku, učesnici su uz pomoć tima analizirali različite strategije koje su na raspolaganju javnim zagovaračima, i odabrali tri, odnosno četiri, koje su najprimerenije u konkretnom slučaju. Učesnici su došli do zaključka da, pored sastanaka sa donosiocima odluka, uključivanjem drugih organizacija i pojedinaca u kampanju javnog zagovaranja, treba razmišljati i o razvoju pilot projekata, kako bi se gradio identitet i snaga grupe, a paralelno sa tim, išlo bi se na zagovaranje za dobijanja prostora nekadašnjeg Doma JNA za programe, uz predstavljanje različitih modela budućeg funkcionisanja. Predloženo je, da prvi korak u aktivnostima bude izrada veb-sajta inicijative, kao deo medijske strategije. Radionica je pomogla u sagledavanju pozicije inicijative, definisanju ciljeva i izbora adekvatne strategije koje su, tokom radionice definisali učesnici. Procena trenera je da je sadašnji tim motivisan, ima integritet i treba da pojača identitet da bi stekao čvrstu poziciju zagovaranja.\nKao rezultat radionice, ove omladinske grupe Lozničani i Šapčani će nastaviti procese osmišljavanja javnih akcija (u tim gradovima pod nazivom OK dan), definisanje ključnih poruka prema ciljnim javnostima i kreiraće javni dogadjaj, kojim će samostalno upravljati, a koji je planiran da bude realizovan do polovine maja u oba grada. U Valjevu, inicijativa za javno zastupanje opredelila se za strategiju medijske vidljivosti i uz pomoć projekta kreiraće veb prezentaciju inicijative. Omladinski kreativci i aktivisti iz Prijepolja i Užica su se kroz ispitivanje potreba opredelili za obrazovne strategije, jačanjem sopstvenih kapaciteta. Njima će se pridružiti frilenseri Požege, u kojoj je identifikovanje ključnih omladinskih grupa ili frilensera nije dalo dovoljno osnova da se radi na specifičnoj omladinskoj temi ili inicijativi u tom gradu.\nAcademica kroz ovaj projekat želi da osnaži omladinske grupe i frilensere da prepoznaju nove teme svog rada u kreativnim industrijama, pronadju pravce svog ličnog i profesionalnog razvoja i kroz aktivizam civilnog sektora, javnim zastupanjem, postave temu omladinske kreativnosti u lokalne agende, tamo gde se to može. U slučajevima gde ne postoji demokratski kapacitet ili je javna sfera uzurpirana, prazna ili kontaminirana, Akademika je prepoznala svoju misiju u osnaživanju samih predstavnika kreativnog sektora, tj. pre svega frilensera, budući da je civilni sektor u ovim gradovima u krizi održivosti, krizi identiteta i misije.\nUloga civilnog sektora u kreativnom razvoju/kreativnim industrijama može biti:\na) socijalna uloga – gde su medijatori izmedju stejkholdera, npr. javnih vlasti i privatnog/poslovnog sektora – radeći na unapredjenju lokalnih instrumenata podrške kreativnom sektoru (tipična medijacija i javno zagovaranje);\nb) demokratska uloga – gde se radi na kreiranju ambijenta za razvoj kreativnosti kroz kulturu tolerancije, saradnje, promocije lokalnih identiteta i grupa, uključivanjem marginalnih grupa u projekte vezane za razvoj kreativnih veština (npr osoba sa hendikepom, žena, starih, njihovo osnaživanje kroz učenje ili zagovaranje, razvijanje i zaštita multikulturalnosti) – proširena misija civilnog društva sa novom temom;\nc) obrazovna – gde se radi na organizovanju kurseva za strukovno osposobljavanje, lični i profesionalni razvoj kreativaca, naročito frilensera i mikrobiznisa… – uloga provajdera edukativnih usluga;\nd) ekonomska – gde i same organizacije civilnog sektora postaju provajderi usluga u kreativnom sektoru, time što pokreću i vode projekte kojima je cilj zapošljavanje, razvoj lokalnog kreativnog tržišta, naročito turističkog, i sl.